text:
KRALENDIJK – E siman aki prensa por a topa i sera konosí ku e pintor Edoardo Trionfera a.k.a. Dodici, kende a pinta su promé pintura riba muraya na ofisina di SELIBON N.V. Ta trata di e programa asina yamá ‘Street Colors Bonaire’, ku e meta pa laga muchanan di skol MBO, siña mas pa loke ta trata pintamentu riba muraya. Edoardo Trionfera ta un Italiano biba na Hulanda. Huntu ku algun hóben di MBO, nan a pinta e pintura riba e muraya di ofisina di Selibon N.V.
“E pintura riba e muraya di ofisina di SELIBON ta trata di un flamingo ku diferente sobrá di kos, esaki pa ilustrá ku tin hopi plèstik ku ta den laman, esaki debí na e hende, loke ta kousa peliger i destruí entre otro flamingo. P’esei nos a skohe flamingu ku e kolo di shinishi. Despues di esaki nos ta bai hasi mas pintura riba diferente parti riba e isla di Boneiru. Meta prinsipal di e pintamentu no ta solamente pa pinta riba muraya ,sinembargo pa guia i siña e hóbennan pa kere mas den arte. Mi a hasi diferente workshop na skol, pa laga e hóben ekspresá su mes kreatividat. Mi ta na Boneiru pa un durashon di 6 siman, te dia 5 di desèmber. For di mi 3 aña, mi a kuminsá pinta i gusta hasié. Mi a nase na Italia i a opta pa bai Hulanda pa amplia mi konekshon mas i mas”, Edoardo Trionfera a konta prensa. Riba potrèt e arte di e pintor Italiano.


c: text/html

text:
Ni Kòrsou su komunidat, ni su ekonomia, spesifikamente merkado laboral, no por apsorbá un montante grandi di miles di migrante. Si nos no por duna migrante un bista riba e oportunidat pa por biba independiente pa medio di trabou, ta nifiká ku nos lo mester profeé e migrantenan un lokalidat pa akogída. Kòrsou no por hasi esaki pa motibu di falta di eksperiensia ku esaki i falta di fondo i kapasidat pa e akogida segun normanan internashonal.
Un di e aspektonan den e petishon pa yudansa na Hulanda ta asistensia di Reino pa haña konekshon pa indokumentadonan ka ta na Kòrsou ku akogídanan regional, ora eseinan kue forma. Ademas Kòrsou, huntu ku organisashonnan internashonal, ta laga investigá e populashon Venezolano riba nos isla, pa wak si tin eventual mesesidat i posibilidat pa atmishon di personanan ku por traha kaminda tin skarsedat di nan fishi òf profeshon riba merkado lokal. Internashonalmente te ainda ta hañ’é posibel di por manda Venezolanonan bèk pa Venezuela.
Loke si ta asina ta ku Kòrsou, miranda e difikultatnan ku e pueblo Venezolano ta pasa aden, a ofresé pa fungi komo hub humanitario si tin mester. Te ainda e petishon ei no a bini.
Betekent deze hulpvraag dat het probleem van migratie vanuit Venezuela naar de eilanden toch veel groter is dan werd voorzien?

robotstxt: allowed

filter: keep


text:
Diabierna a tuma luga e ‘Thumbs Up Funwalk’, na antesala di e aña escolar nobo. Nicole Parra, kende ta un boluntario na Cruz Cora, a prepara full e caminata. El a splica cu e concepto di e caminata tabata pa desea e muchanan un ‘good luck’ p’e aña escolar nobo cu ta cuminsando otro siman.
Pa loke ta e preparacionnan, esakinan a bay hopi bon, Parra ta conta. Un total nan tabatin un lun’i tempo pa prepara tur cos. Tabatin un total di 225 cu a inscribi y participa durante e caminata aki. Nan mayornan tabata para na banda y no tabatin mag di participa.
E caminata tabata pa mucha di 6 te cu 17 aña parti den tres grupo. Cruz Cora tabatin su boluntarionan cu a guia e muchanan rib’e ruta.
E caminata a cuminsa pa 4:30 pm fo’i scol di polis situa den Fort Heuvelstraat y a yega n’e branch di Cruz Cora situa den Lagoweg. Kier a yega 6:00 pm, pero mester a para un rato y a yega 6:20 pm n’e branch.
Pa mas cobertura lesa TREMPAN.


text:
Den siman tras di lomba, e miembronan di FTAC, sra Miroslava Wedervoort i sr. Gerard Bakker, akompañá pa e direktor di FTAC, sra Varressa Elisabeth, a hasi algun bishita introduktorio.
Sr. Gerard Bakker, e miembro di FTAC residensia na Hulanda, a hasi su bishita di trabou na Kòrsou i FTAC a hasi uso di e oportunidat pa bishita diferente órgano di interes.
Djabièrnè 18 febrüari 2022 FTAC a hasi un bishita na Sociaal-Economische Raad (SER) pa sera konosí. Tantu FTAC komo SER a ekspresá e nesesidat di amplia lasonan di trabou ku otro órganonan di supervishon i konseho. FTAC ta investigá posibel violashonnan di e prohibishon di formashon di kartel i mal uso di poder ekonómiko. E investigashonnan aki tin un dimenshon sosial-ekonómiko. P’esei e dos partidonan ta mira un balor agregá den un relashon di koperashon. E Presidente de FTAC, sra. Miroslava Wedervoort, a hasi uso di e oportunidat pa entrega na SER e último relato anual di FTAC.
Dia 21 febrüari FTAC a hasi un bishita di trabou na e titular di Ekonomia, Minister Ruisandro Cijntje. E Minister di Desaroyo Ekonómiko ta responsabel pa e maneho di kompetensia i realisashon di den metanan ankra den esaki.
E enkuentro entre FTAC i Minister Cijntje tabata primordialmente den kuadro di e Outoridat pa Konsumidó (consumentenautoriteit) ku Minister kier establesé den futuro serkano i evaluashon di e Ordenansa enkanto Kompetensia ku mester tuma lugá e den 2022. Tambe a kombersá tokante e selebrashon di e promé lustro di FTAC. FTAC ta kompartí e entusiasmo di Minister Cijntje pa ku e proyektonan di FTAC pa e aña aki i e kontinuashon di e kolaborashon entre FTAC i MEO.
FTAC dia 22 febrüari 2022 a bishita Raad van Advies pa sera konosí. Raad van Advies tin komo tarea duna konseho na Gobièrnu riba proposishonnan di lei. E miembronan di FTAC i Raad van Advies a informá otro tokante nan tareanan i a interkambiá eksperensia.


text: KRALENDIJK – Dentro di poko trabounan ta bai kuminsá pa drecha waf di piskadó na Playa pabou. Material ya a yega i awor ta momentu pa terminá waf na “Chachacha Beach” pa despues kontinuá ku waf di piskadó. Ta bai amplia e waf di piskadó ku 20 meter na e parti nort i mas o ménos 10 meter na e parti sùit. Di e manera ei mas boto por mara na e waf. E trabou na e waf no ta bai stroba pa esnan ku ta hasi uso di dje. E trabou ta tuma lugá di un forma ku usuarionan di waf por kontinuá na e sitio, Gunther Flanegin, havenmeester a menshoná. Despues ku kaba ku e waf di piskadó, lo sigui pa waf di sùit. “ E material di waf sùit loke ta pre fábrika ta kla aya na Hulanda, despues ku tabata tin poko retraso den e trabou. Loke a sosodé ta ku debí na e pandemia di ‘corona virus’, e proseso a stanka. E waf ta kla na Hulanda i simplemente mester transporte pa Boneiru. Loke ta spera ta e momentu ku frontera habri pa esnan ku ta bai hasi e trabou por yega Boneiru i traha. Ta kuestion di 2 pa 3 siman ku lo hasi e trabounan di ekstenshon di waf di sùit, Flanegin a menshoná.


text:
WILLEMSTAD — E kampionato di futbòl promé divishon Liga MCB a kontinuá den wikènt tras di lomba ku partidonan den Stadion Antoine Maduro (SUBT). Riba djabièrnè tabata e ekipo di Victory Boys ku a enfrentá Jong Holland. Akinan tabata e ekipo di Jong Holland ku a logra tres punto, derotando Victory Boys ku skor di 2-1. Pa Jong Holland e golnan a keda anotá pa Samuel Matheus i Riddick Koeiman. Miéntras ku e úniko di Victory Boys a keda anotá pa Randal Winklaar.
Riba djasabra e kampionato a kontinuá ku dos partido. Den e promé partido tabata SUBT ku a enfrentá Jong Colombia. Akinan tabata SUBT ku a sali for di e porta grandi derotando Jong Colombia ku skor di 2-1. Pa SUBT e golnan a keda anotá pa Rayno Inesia i Jimenez de la Cruz. E gol di Jong Colombia tabata un outogol.
Den e di dos partido di djasabra tabata Scherpenheuvel ku a topa ku Hubentut Fortuna. Akinan tabata Hubentut Fortuna ku a logra e viktoria di 4-0 riba Scherpenheuvel. E golnan di Hubentut Fortuna a keda anotá pa Tyrone Maria, Luis Fruto Miranda i Ishuar Martina(2x)
E kampionato a kontinuá djaluna ku e partido entre UNDEBA i Sithoc. E partido aki a terminá na un empate ku ambos ekipo anotando dos gol. Pa UNDEBA e golnan a keda anotá pa Alejandro Araujo i Jurickson Jansen. Miéntras ku pa Sithoc e golnan a keda anotá pa Arthley Bernadina i Jason Inecia. Ku e resultado aki e ekipo di Sithoc lo tin ku hunga partidonan di promoshon i degradashon na final di temporada.


text: ABBA ta un grupo di pop sueco forma na Stockholm na 1972 pa Agnetha Fältskog, Björn Ulvaeus, Benny Andersson i Anni-Frid Lyngstad. E nomber di e grupo ta e acronimo di e prome letter di nan prome nomber. Entre 1974 pa 1983 e grupo a bira un di esunnan comercialmente mas exitoso den historia di musica popular. Na 1972 ABBA tabata e prome ganador pa Suecia den e Festival di Cancion Eurovision cu e cancion Waterloo. Na 2005 na ocacion di e 50 aña di existencia di e competencia Waterloo a keda elegi como e mihor cancion di su historia.[1]


text: [:nl]In deze nieuwsbrief: Raad van Toezicht neemt afscheid van Edith Strauss, nieuwe benoemingen Raad van Toezicht, het probleem van onverzekerde auto’s, mogelijke gevolgen nieuwe tariefstelling WEB, en nogmaals aandacht voor de betaling van contributie. Lees meer[:en]In this newsletter: The Supervisory Board says goodbye to Edith Strauss and welcomes new appointed members; problems with uninsured cars; potential consequences of new WEB rates; and again a request to pay the contribution. Read more[:pa]Den e buletin aki lo tin e.o.: Konseho di Supervishon ta tuma despedida di Edith Strauss, miembronan nobo di Konseho di Supervishon, e problema di outonan ku no ta segurá, probabel konsekuensia di tarifanan nobo di WEB y un biaha mas atenshon riba kontribushon. Lesa mas[:]


text:
“SEA SEVINGER A ENTREGA KEHO CONTRA MI OF NO, AMI SI LO ENTREGA KEHO CONTRA DJE”
- 3 min
WEVER-CROES-NORM TA UN CONDICION DI HULANDA PA GOBIERNO PAGA E 5% BEK
- 3 min
ENTRANTE JULI VENIDERO TUR AMBTENAAR TA BAY HAYA NAN SALARIO COMPLETO BEK
- 3 min
MINISTER MADURO A REPASA E CONSEHO DI CAFT RIBA PRESUPUESTO 2022 Y A DUNA UN SPLICACION
- 1 min
MINISTER ENDY CROES A BISHITA 297 BASEBALL ACADEMY
- 2 min
PROME MINISTER TA ENTREGA E PROME GENDER POLICY DI ARUBA NA SECRETARIO DI ESTADO VAN HUFFELEN
- 2 min
MINISTER DI FINANSA TA COMPARTI INFORMACION TRECI DURANTE E ENCUENTRO CU HEFENAN DI DEPARTAMENTO
- 2 min
A HACI ENTREGA DI CERTIFICADO NA DEPARTAMENTONAN ENCARGA CU ELEVA SIGURIDAD NA NOS FRONTERA
- 1 min
MINISTER ENDY CROES A RICIBI RELATO ANUAL 2021 DI UNIVERSIDAD DI ARUBA
- 3 min
PREMIER EVELYN WEVER - CROES A REUNI CU PARLAMENTO ACERCA DI CONDICIONNAN PA PARA RECORTE SALARIAL
- 2 min
HEFENAN DI DEPARTAMENTO DI GOBIERNO A WORDO INFORMA RIBA E SITUACION Y E RETONAN FINANCIERO
- 2 min
PROME MINISTER TA FELICITA ARA CU 35 AÑA COMO NOS COLEGIO HALTO DI ESTADO
- 1 min
NA MOMENTO CU TIN DECISION FINAL TA BAY DUNA INFORMACION DETAYA RIBA REFORMA FISCAL 2023
- 2 min
Minister Rocco Tjon: A HACI ENTREGA DI HELM NOBO PA E UNIDAD DI MOTOR DI CUERPO POLICIAL DI ARUBA
- 3 min
Rijkswet Aruba Financiel Toezicht. (Raft): CU RAFT, ARUBA TA WORDO PERMITI ATROBE PA INVERTI
- 2 min
LEYNAN DI CONSENSO RAFT Y COHO TA NA PARLAMENTONAN
- 2 min
PRESUPUESTO 2022 A WORDO PUBLICA Y AWOR TA BAY PA CAFT DUNA SU OPINION OFICIAL
- 2 min
“JUMP18 - ARUBA CHILDHOOD OBESITY PREVENTION PROGRAM” A DUNA TREMENDO RESULTADO
- 4 min
MINISTER ENDY CROES A PRESENTA E PROYECTO DI RENOBACION DI ST. ALOYSIUS SCHOOL
- 2 min
A DUNA UN PRESENTACIONNA RIBA PROYECTONAN DI BABY BEACH Y RODGERS BEACH


text:
ORANJESTAD – Diahuebs merdia IMSAN a celebra cu e di 500 pashent a keda trata exitosamente cu radiotherapia. Pa esaki a tene e ceremonia di ‘ring e bel’ door di e pashent en cuestion. Na e occasion aki, minister di Salubridad Publico Sr. Dangui Oduber a bay ImSan pa yuda conmemora e hecho aki. Tabata riba dia 2 di april di aña 2020 cu e departamento di radiotherapia a trata nan prome pashent y na 11 di november di aña 2020 e di 100 pashent. Un proyecto e cu Gobierno a kere aden, a pone fondonan disponibel cu awor ta dunando su fruto.
MASTERPLAN
Segun informacion di gobierno, henter e masterplan di expansion di ImSan a cuminsa oficialmente na april di aña 2018 y tabata un inversion grandi di 60 miyon florin. Den e masterplan a percura pa bin cu un departamento di radiologia cu su CT-Scan y un departamento di policlinica di wowo caminda ta haci operacion di retina. A construi salanan di operacion cu mashinnan avansa, cu ImSan su mesun anestesista pa asina haci operacionnan ey mes. Tambe a bin cu un departamento pa sterilisacion di ekiponan medico y converti ImSan den un hospital di estadianan corto cu 22 camber. A bin cu un “Spoed Eisende Hulp” cu cambernan pa ricibi ambos adulto como mucha y claro sin laga afor e departamento di Radiotherapia.
Esaki a nifica cu pashentnan residencia aki na Aruba no mester bai mas den exterior pa esaki. Esaki ta significa cu e pashentnan lo keda den su seno familiar. Na mes momento esaki lo reduci e costonan di AZV pa cu pashentnan cu ta wordo manda den exterior pa tratamento di radiologia. Tambe a percura pa pone 1 miyon florin di AZV disponibel pa percura pa e cambernan den ImSan bai den uzo pa pashentnan por pasa anochi na e hospital.
E minister encarga a felicita e director encarga, Dr.Joel Rajnherc y full team di ImSan Aruba y partners Di Miami Cancer Institute y Baptist Health. Awe ImSan a marca historia un biaha mas y ta considera e “milestone” aki como uno historico pa cuido medico y cu nos tur na Aruba mester ta orguyoso di dje.
PALM BEACH – Despues cu DOW a anuncia cu pa dia 23 di september 2022 e rotonde di Palm Beach lo a keda cla completamente, awor esaki ta bira dia 5 di October 2022. NoticiaCla a raporta esaki caba comienso di siman, esta cu e rotonde no a keda cla completo. Pero e motibo no tabata cla. E motibo pa e retraso tabata awacero. “ Pa motibo di awacero contratisa Arubaanse Wegenbouw Maatschappij a pidi pa pospone e fecha y diaranson dia 5 di oktober 2022 habri e rotonde completamente” DOW a bisa diabierna.
ORANJESTAD – Departamento di Salud (DVG) a informa e siman aki cu nan ta introduci vacuna Bivalent como COVID Boostershot pa tur 12+. Segun DVG, epandemia cu mas impacto a haci riba comunidad ta parce di ta tras di lomba y vacunacion sigur a hunga un rol hopi imporante den esaki. Apesar cu casonan di COVID na Aruba actualmente ta bon controla, Aruba mester keda vigila y tene cuenta cu posibel subida den casonan di COVID-19 yegando fin di aña. Esaki diferente profecionalnan ta pensa cu lo por bay pasa, pa cual motibo DVG den colaboracion cu Hulanda a dicidi pa introduci cambio den maneho y cuminsa cu preparacionnan nesesario pa reduci edad di e segundo boostershot di 60 aña pa 12 aña. Y na mes momento cuminsa cu un rond ripititivo di vacunacion pa tur 60+ pa logra e.o. proteha esnan mas vulnerabel y tambe preveni un peso grandi riba nos sistema di cuido medico y seguro di malesa.
PALM BEACH – Diahuebs mainta, e situacion di tempo tabata di tal forma cu esaki a genera algun hos riba laman, pero bon bisto for di tera. Riba e hotel strip di Palm Beach esaki tabata bon bisto y den careda di 10'or y mei por a nota varios di e hosnan. For di varios dia caba e stuacion di tempo ta instabil cu ta pone cu e islanan ABC ta haya retonan interesante. Corsou p.e. tabatin un anochi yena cu strena cu lamper, y Aruba basta awacero varios caminda.
ORANJESTAD – E presidente di e asosacion VWI (Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.), Ir. Richard Frank ta invitado den e programa NoticiaCla LIVE diahuebs anochi. Durante e programa aki, e presidente di VWI lo trata temanan manera e proceso di destaho publico riba molina di biento, credibilidad di director di Utilities NV y mucho mas. Tambe kico ta pasa si sigui cu e plan pa cumpra fuel oil for di Venezuela. No perde e programa aki sigur cu ta cuminsa pa 9’or awe nochi riba plataformanan di NoticiaCla esta Facebook, e website (check e button LIVE) y e app tambe (e button LIVE).


text:
Colombia: 12 hende a fayece y 1396 famia afecta pa yobida
Diesdos persona a muri y 1396 famia a keda afecta pa awacero cu a cay den ultimo dies dia na Colombia. E pais aki...
Nicolas Maduro ta soborna islanan di Caribe cu petroleo
Desde aƱa 2000 ex-presidente di Venezuela Hugo Chavez a cuminsa cu un politica exterior, cu algun experto a yama ādiplomacia petroleroā. E convenio tabata...
Grupo arma a asesina cinco persona na Colombia
Cinco persona a muri y mas di 50 a keda desplasa durante unĀ atake di un grupo arma contra un poblacion na oeste di Colombia,...
Desconoci a asesina un pastor evangelico den misa na Rio de Janeiro
E crimen a tuma lugar den un iglesia evangelico conoci comoĀ Asamblea di Dios, situa na municipio Itaborai, na Rio de Janeiro Brasil, pagina G1...
Venezuela: Escasez di gasolin pa via di exportacion
E escasez di gasolin di siman pasa na Venezuela tabatin parcialmente como causa e incremento di exportacion di combustible pa aliadonan politico den region,...
Mexico: violencia contra periodista ta aumenta
E reporteronan Miroslava Breach, Ricardo Monlui y Cecilio Pineda a muri a traves di tiro den luna di maart. Tur tres tabata investiga caso...
Puerto Rico: beneficia cu fracaso di plan medico di Trump
E comisionado na Washington pa Puerto Rico y e director ehecutivo di e Administracion di Asunto Federal pa Puerto Rico (na Ingles: PRFAA), a...
84 morto den inundacion na Peru
E cantidad di hende cu a fayece a causa di yobida y avalancha a aumenta te na 84, desde januari te awor. Ā E cantidad...
Dos militar asesina pa un grupo di mucha
Un crimen a conmove poblacion na Venezuela, cu ta nenga di custumbra na biba den situacion di horor. Un suceso cu ta poco comun...
SpaƱa a detene 30 container cu carni for di Brasil
SpaƱa a mobilisa preventivamente pa analisa 30 container di carni cu a yega for di Brasil, pa motibo di e scandal cu a cuminsa...


text:
Sabana Liber – Diabierna anochi un parti di caminda a wordo cera entre Sabana Liber cu Kudawech, esaki tawata debi na un accidente serio entre tres auto.
Mirando cu e accidente tawata tin hende herida a pone cu polisnan mester a yega lihe.
Na yegada polis a topa ariba caminda e prome dos autonan y un 50 meter mas o menos mas pariba e di tercero.
Tur auto a sufri hopi daño.
Den e accidente aki e pick up Isuzu maneha pa un homber ta esun cu a causa e accidente aki, debi cu e tawata tras di stuur burachi.
Na e sitio nos a combersa cu un cabayero cu tawata tin su yiu drumi patras den auto y a logra scapa e accidente aki, door di reacciona lihe.
Segun e la conta nos, e pick up tawata biniendo for di pariba no mucho duro pero ya bayendo full na su man robes. E chauffeur(testigo) a reageer y a hala pa despues e scucha e impactonan di e dos autonan patras. Nan si no tawata tin e mesun suerte.
E prome auto cu e la dal un dama tawata na stuur y a resulta herida unda habitantenan a saca un stoel pone sinta, wardando asistencia di Paramediconan.
Di dos auto a algun meter di e pick up carga cu material di construccion, unda por a scucha gritonan di dolor di e chauffeur di e pick up(esun cu a causa e accidente).
Paramediconan cu masha cautela a bay atende e chauffeur aki prome, debi cu aparentemente tawata esun mas serio herida den e caso aki.
Mas despues a bay saca chauffeur di e suv y na ultimo e dama cu tawata mas pariba sinta ariba un stoel.
Homber burachi a bira bon
E chauffeur cu a ocasiona e accidente despues di un rato cu tawata den ambulance unda Paramediconan tawata cla pa sali direccion Hospitaal e homber Arubiano a cuminsa papia Ingles.
Por a scucha bisa cu e no ta bay mas y cu ta polis ta su amigo etc etc, e la kita tur cos y manera un hende cu nada a pasa a baha.
No a keda nada otro pa detene y pidi transportwagen.
Segun su persona e no ta fout den e accidente aki cu a laga otro dos chauffeur herida, unda mester a transporta ambos pa Hospitaal.


text:
Na nomber di famia nos kier a gradici tur cu di un of otro forma a sostene nos den nos tristesa, duna atencion of compaña nos na ultimo despedida y entiero di nos defunto stima:
Lourdes Maria Maduro-Albus
Mihor conoci como: “Lulu”, “Tanta Lulu”, “Oma Lulu”
Boso muestra di atencion ta di hopi aprecio y un gran sosten pa nos. Un danki na un y tur cu a manda carchi, krans, whatsapp, email y a hasi yamada nan telefonico. Un danki special na Irene y Jose Alonso como tambe Marco Loopstok pa nan tempo y asistencia.
Na grupo di Oracion Streanan Iluminoso y movimiento Focolare, danki pa e bunita palabranan dedica na “Lulu”
Boso muestra di atenshon tabata un gran consuelo pa nos.
Na mesun momento nos kier a haci un invitacion na e publico pa 3 misa cu lo tuma lugar na misa Santa Filomena na Paradera. E fechanan di e misanan lo ta lo siguiente:
Diamars 12 di Juli,
Diahuebs 14 di Juli y
Diabierna 15 di Juli.
Boso presencia ta altamente aprecia.


text:
ORANJESTAD – E ciudadano Daury Rodriguez tin 24 ora pa rectifica su declaracion difamatorio contra e musico Claudius Phillips, of ta haye ta paga un multa di 500 florin pa dia of parti di e dia te na un maximo di 25 mil florin. Esey tabata e sentencia cu Corte a dicta diaranson den e caso cu e musico a entama pa drecha su nomber relaciona cu un Facebook post contra dje. Den e post, Rodriguez ta tilda Phillips di ta un pedofiel, den cuadro di e hecho cu Phillips lo a wordo homenagea luna pasa como un musico di San Nicolas. Ta riba e post ey, Rodriguez a reacciona pa cual Phillips a dicidi di hibe corte finalmente. Finalmente pasobra e la duna Rodriguez chens pa rectifica caba, pero e ultimo aki a reta Phillips pa hib’e corte.
E CASO
E caso tin di haber cu un sentencia bieu di aña 2011 (segun Corte) unda cu a haya Phillips culpable di tin den su poder un laptop cu porno di mucha. Esaki tabata suficiente pa e.o. Rodriguez usa esaki pa tilda Phillips awor di pedofil, basa riba e sentencia anterior. Huez den su sentencia sinembargo, a mustra cu mientras cu Phillips a haya un sentencia e tempo ey, esey no kier men cu e ta un pedofil, pasobra e no a wordo sentencia pa esey y cu e cargonan ey ta otro cos y hopi mas serio. Phillips berdad a wordo haya cu potret, pero no tin prueba of nunca e no a participa den un acto di violacion di un menor di edad. Asina huez a mustra den e caso aki y como tal, Rodriguez no tin derecho pa usa esaki contra Phillips. Berdad cu ora cu un persona exigi un rectificacion, e ta limita e otro persona su libertad di expression, pero esaki por enberdad wordo limita solamente si e ta basa riba entre otro mentira y por haci daño sin necesidad pa e otro persona. Y den e caso aki, esey tabata e hecho. Como tal, a ordena Rodriguez pa dentro di 24 ora di e sentencia, kita e post difamatorio di su pagina y publica un rectificacion, sin comentario adicional, y mester laga e rectificacion keda publica durante 2 siman di tempo. Pa cada dia of parti di dia cu no cumpli cu e veredicto, Rodriguez mester paga un multa di 500 florin te na un maximo di 25 mil florin. Por lesa e sentencia AKI.
ORANJESTAD - Awe Corte den prome instancia a condena e agentenan policial D. y De M. pa un castigo condicional relaciona cu malversacion na pia di trabao y maluso di autoridad. De M. a wordo condena ademas pa violacion di secrecia di trabao. Huez a declara tur dos liber di tuma soborno.
MEXICO CITY — Un avion Mexicano rumbo pa Aruba a wordo tira abou pa militarnan Venezolano diaranson, despues cu nan a drenta espacio aereo Venezolano. Asina e portal Rivera Maya News di Mexico a raporta. Segun e portal, e incidente a keda raporta pa GJ. Domingo Hernández Lárez, di armada nacional bolivarianos (FANB), riba su cuenta di twitter. Segun Hernández Lárez, e avion tipo Sabreliner registra XB-RXG di Mexico pa aeropuerto Reina Beatrix, a cambia rumbo y a drenta espacio aereo Venezolano di un forma illegal y a keda ‘desactiva’ pa e sistema di defensa riba un pista clandestino den estad di Zulia. A compronde cu ta e di 31 avion cu ta wordo derumba desde 2012.
ORANJESTAD – E conocido hotelero y desaroyado di proyecto hotelero argentino Alfredo .L (propietario di edificio di Holiday Inn Hotel na Aruba e.o) lo a haya ayudo di e tempo ey minister Benny Sevinger a cambio di pagonan cuantioso haci na e mandatario. Asina hues den D. a confronta parlamentario Sevinger cune durante e tratamento di e caso penal Avestruz diaranson mainta. Un di e proyectonan cu e desaroyado di hotel tabatin interes pa desaroya, ta via Pristine Estates, cu mester a desaroya un hotel na Palm Beach.
ORANJESTAD – Un di e sospechosonan cu a presenta dilanti mesa berde awe diaranson pa e caso penal Avestruz tabata comerciante P. Susebeek (64). E tambe, mescos cu e otro comerciante C.Harms cu a presenta, tabata sospecha di soborno activo di e actual parlamentario y antes minister Benny Sevinger, cu ta e sospechoso principal den e caso. Susebeek lo a paga placa na Sevinger, a cambio di fabor pa tratamento preferencial y tereno erfpacht. Contrario na Harms, Susebeek a nenga di contesta preguntanan di hues, indicando cu e la contesta tur cos caba durante su interogacion. Hues e ora a opta pa cuestiona Sevinger riba e relacion aki y wak con leu nan ta yega. Susebeek a sinta un luna den detencion preventivo.
ORANJESTAD – Awe diaranson mainta, hues a confronta sospechoso principal pa e caso penal Avestruz, e parlamentaro Benny Sevinger. Rapidamente, scuchando e forma facil con Sevinger tabata anda cu peticion y posibel aprobacion di tereno, a yama Sevinger un ‘stempel machin’. “Bo ta un tipo di stemple machine” hues a bisa Sevinger, riba cual Sevinger a responde rapidamente ‘Ja!”. Pero su tras, Sevinger su argumento ta cu e no tabata bisa no na ningun peticion, pa evita cu e ta wordo acusa di hunga favoritismo politico.
ORANJESTAD – Awe diaranson mainta ora cu e caso penal Avestruz a inicia cu sospechoso principal parlamentario Benny Sevinger riba e asunto di supuesto otorgamento illegal di tereno di gobierno, e prome sospechoso cu a wordo scucha tabata conocido comerciante C. Harms (67), sospecha di soborno activo di Sevinger cu e tempo ey (2012) tabata minister di infrastructura. E session di awe tabata pa hues interoga e sospechoso y haya sa di su banda kico ta kico.


text:
Warda kosta a lòs bala riba un gofast ku a trata di yega Kòrsou ku droga durante e tiramentu bala a alkansá un di e tripulante nan mortalmente.
Willemstad,– Warda kosta a lòs bala riba un gofast ku a trata di yega Kòrsou ku droga. Durante e tiramentu pa para e boto, bala a alkansá un di e tripulante nan mortalmente. A logra di aborda e boto i a konfiská un lote formal di droga. A detené e 5 tripulante nan ku a keda bibu miéntras a konfiská e kurpa sin bida pa mas investigashon. No ménos ku dos pikòp i un vèn bus yena ku bulto di droga a ser konfiská i transportá pa e departamento di droga.
E kaso ta den investigashon.


text:
Detenshon pa violashon di lei di arma di kandela
KOMUNIKADO DI PRENSA 351 /2022
14 yüli 2022
Detenshon pa violashon di lei di arma di kandela
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku un investigashon, djaweps 14 di yüli 2022 alrededor di 05.08’or, personal di e
Tim ku ta investigá Krímen Organisá huntu ku Tim di Aresto a tene entrada hudisial na un
kas na Mahuma relashoná ku violashon di lei di arma di kandela.
Durante di investigashon den e kas, a bin topa ku un arma di kandela i balanan skèrpi den
un kashi di paña.
A konfiská esaki i na e sitio a detené e hòmber R.A.L. di 30 aña di edat i e dama S.M.V.D. di
34 aña di edat, ámbos nase na Kòrsou.
A presentá e duo dilanti di un fiskal ouksiliar ku a ordená enkarselamentu di e hòmber L.
pendiente di mas investigashon, miéntras ku e dama D. por a bai kas despues di
interogashon.


text:
WILLEMSTAD — Sunscape, a resulta Kampeon Komersial indiskuti di e grandioso Torneo di Bolas Criollas “We Believe” organisa pa nos amigunan di MCB Bolas Criollas.
E Torneo tabata tin partisipashon di 36 ekipo reparti den tres kategoria, Primeramente den kategoria Femenino tabata e ekipo di Destroyer Warriors a sali di e porta grandi i den e ultimo tirada ta gana di e ekipo di Las Hermanas pa asina Destroyer Warriors titular su mes Kampeon i Las Hermanas Sup-Kampeon, di tres lugar a sali e donjo nan di kas e ekipo di MCB.
Den kategoria Veterano tabata e ekipo forma pa e hungadornan di bario nan di penstraat, monte verde I bisendario ku Remy i Zempy na kabes a gana di e fuerte ekipo kampeon di anja pasa Destroyer pa asina e ekipo bow di nomber NOS NO titular nan mes Kampeon indiskuti Torneo We Believe den e kategoria Veterano mix lagando e ekipo di Destroyer komo Sub-kampeon i di tres lugar a sali e ekipo di mariepampoen Toy & Co ku ku Bacho na kabes.
Finalmente den kategoria komersial despues di un fuerte lucha e ekipo di Isla a keda kortiku saliendo na di tres lugar, i den final ta e kampeonan di anja pasa e ekipo di Sunscape a derota e fuerte ekipo di Building depot ku fasilidat pa asina ripiti nan titulo di anja pasa komo Kampeon komersial torneo We Believe lagando e ekipo di Building depot komo Sub-kampeon.
E ekipo di Bolas Criollas di MCB por mira patras riba un tremendo torneo organisa i prinsipalmente dedika na nos klientenan di SGR Groep.
Tabata siman tras di otro primeramente papa dios a duna e miembro nan e forsa necesario pa e grandioso trabow i tempo dedika na e ekiponan i nos amiguan di SGR groep enberdat tabata un aktividat nunka bisto grandioso, nos di MCB Bolas Criollas ta spera ku mas impresa sigi e pasonan aki i dedika un tiki tempu na nos hendenan ku desabilidat mental o fisiko durante un di nan aktividat en general.
I por ultimo e ekipo di MCB ta gradisi nan management ku a apoya e grandioso aktividat aki i manera semper nos di MCB ta vosivera pa duna bek na bo komunidat i prinsipalmente na institutonan.


text:
Palm Beach:
Diadomingo algo prome cu 1’or di marduga, un biaha mas polis mester a bay na e mesun hotel, den area di High Rise. E biaha aki pa un otro turista, cu lo ta bou influencia y tabata causando hopi molester, e turista no kier a comporta su mes.
Na yegada polis a papia cu ne y e no kier a rasona, no a keda polis nada otro cu detene e turista aki tambe y pidi pa e transportwagen pa hib’e warda di polis na Shaba.
E turista aki tambe a wordo baha na e parti patras di warda, caminda e celnan ta.
Segun nos a compronde cu esaki no ta prome biaha cu e turista aki ta wordo deteni na Aruba, den pasado tambe varios biaha e la wordo deteni y hiba warda di polis, por bisa cu ya e ta un conoci caba di polis na Aruba pasobra ta cada biaha cu e ta di bishita na Aruba, e lo ta haci algo robes y ta wordo deteni pa polis.


text:
Bo sosten ta bon biní
General
Exortashon mister pa Pobresa
Lesaaki e exortashon (na Hulandes)
Buletin mart – aprel 2022
Den e buletin aki: preis hürmentu di kas oumentando, kondishonnan general di WEB, kombersashon ku delegashon di ministerio pa Asuntonan Ekonómiko, komishon “kayanan di Boneiru” a dirihí karta na diputado Kroon, maneho di prèis relashoná ku preisnan di primera nesesidat, reunion di miembro. Solamente un parti di loke Unkobon ta hasi ta bin den publisidat. Trai kòrtina ta logrando muchu mas. Den e...
Buletin yanüari – febrüari 2022
Den e buletin aki: kombersashon ku sekretaria di estado Alexandra van Huffelen, Unkobon ta bai entamá un kaso hurídiko relashoná ku minimo soshal, Unkobon hopi den publisidat, temor pa oumento di gastu bankario relashoná ku “debit cards” nobo, kontribushon Kombersashon ku sekretaria di estado Alexandra van Huffelen Dia 14 di febrüari último direktiva di Unkobon a kombersá ku Sra. Alexandra van...
Buletin novèmber – desèmber 2021
Den e buletin aki: di dos reunion general di Bondsraad, introdukshon di Herbert Piar, Zembla bishitá Unkobon, promoshon gratis na Mega FM, deseo pa fin di aña Di dos reunion general di Bondsraad Dia 17 di novèmber 2021, den e di dos reunion general di Bondsraad yen di bida, Herbert Piar a keda nombrá komo miembro di direktiva di Unkobon. Bondsraad a aprobá e nota di strategia pa 2022 -2024...
Buletin ougustus – oktober 2021
Den e buletin aki: di dos reunion general di Bondsraad, investigashon relashoná ku entrega di pòst, Fundashon Mini-Krédito pa konstrukshon di bo propio kas, kaso kontra di De Nederlandse Staat relashoná ku minimo soshal, Unkobon tei pa tur kònsumidó. Di dos reunion general di Bondsraad Tur miembro ta keda kordialmente invitá na e di dos reunion general di Bondsraad kual lo tuma lugá dia 17 di...
Unkobon tei pa tur konsumidó aki na Boneiru
Relato di Prensa 17-10-2021 UNKOBON ta un organisashon ku ta sali na interes di su miembronan pero tambe na e interes di tur konsumidó aki na Boneiru. Gran parti di e miembronan di Unkobon ta Boneriano. Tin hopi habitante ku a nase na Hulanda i Estados Unidos ku tambe ta miembro. Tur habitante di Boneiru di 18 aña di edat òf mas por bira miembro di Unkobon pa solamente $ 15,00 pa aña. Nos lema...
Wak nos riba Media Soshal
Bo sosten ta importante
Yena aki bo datonan y registrá bo mes. Solamente $15 pa aña,


text:
Digitalisashon EPB
Tim di digitalishon na Boneiru ta traha desidido i ku determinashon!
Na kuminsamentu di mart di e aña akí Kolegio Ehekutivo di Entidat Públiko Boneiru a lanta e Grupo di Trabou Digitalisashon Entidat Públiko Boneiru multidisiplinario. E grupo di trabou aki ta guia digitalisashon di gobièrnu di Boneiru den e direkshon korekto i ta sòru pa implementashon di esaki kana na un manera rápido i efisiente. Habitantenan i empleadonan na Boneiru ta entusiasmá ku e promé resultadonan. Por ehèmpel ya kaba habitantenan via e wèpsait nobo por download vários formulario digitalmente i manda esakinan bèk.
Pa promové un digitalisashon rápido, e grupo di trabou a haña komo tarea pa na promé lugá inventarisá e prosesonan di trabou di Entidat Públiko Boneiru i kaminda ta posibel digitalisá esakinan ku ayudo di e ‘zaaksysteem JOIN’. Banda di esei ta konektá diferente ‘vakapplicatie’ den e departamentonan na esaki. Tambe e grupo di trabou ta okupá su mes ku desaroyo i ponementu di formulario online riba wèpsait di Entidat Públiko Boneiru pa engrandesé e aksesibilidat digital pa habitantenan. E tim ta proveé tambe e komunikashon i treinennan nesesario pa usuario.
Promové forsa di ehekushon
Pa hopi aña kaba Boneiru ta konfrontá desafionan grandi riba tereno di digitalisashon. Den e akuerdo intergubernamental 2018-2020 a inkluí digitalisashon spesífikamente komo punto di atenshon, en partikular pa fortalesé e forsa di ehekushon den Entidat Públiko Boneiru. E Kolegio Ehekutivo aktual tambe ta mira hopi bentaha di bon digitalisashon, tantu internamente dentro di Entidat Públiko Boneiru komo tambe den direkshon di habitantenan di nos isla. Pa e motibu akí a inklui esaki tambe spesífikamente den Programa di Gobernashon 2019-2023.
Aspirashon di e grupo di trabou ta pa ku un aserkamentu dinámiko introdusí e ‘Digitaal Zaakgericht Werken’ (Traha Digitalmente ku Enfoke riba Kaso) ku ta kubri henter e organisashon. E forma di traha akí ta pone e fundeshi nesesario pa un implementashon akselerá di un servisio (digital) efisiente i efikas, ku – te asina leu ku ta posibel – a base di proyekto ta outomatisá e prosesonan di trabou na un nivel ku ta surpasá direktorado.
Punto di salida ta pa via outomatisashon di e prosesonan di trabou engrandesé e efisiensia i forsa di ehekushon di e aparato públiko. Hasiendo asina ta mehorá tambe e servisio den direkshon di nos habitantenan. E wèpsait nobo di Entidat Públiko Boneiru ta bai fungi komo un lokèt elektróniko kaminda habitantenan digitalmente por regla nan asuntunan ku gobièrnu.
Metanan realisá
For di su lantamentu e Grupo di Trabou Digitalisashon Entidat Públiko Boneiru den tempu kòrtiku ya kaba a logra realisá algun asuntu importante. Por ehèmpel den ménos ku 2 luna despues di e komienso, esta dia 22 di aprel último, e wèpsait nobo di Entidat Públiko Boneiru a bai live. Den e ‘zaaksysteem JOIN’ e grupo di trabou a desaroyá 30 proseso ku formulario elektróniko korespondiente, di manera ku habitantenan por hasi petishon online via e wèpsait nobo. Ta trata tur e prosesonan akí kompletamente dentro di e ‘zaaksysteem’. Den futuro e wèpsait ta bai fungi tambe komo lokèt elektróniko.
Finalmente e grupo di trabou a integrá un modúlo pa traha sita den wèpsait di Entidat Públiko Boneiru, kaminda habitantenan por traha sita online na Registro Sivil pa diferente servisio. E intenshon ta pa sigui desaroyá e módulo pa traha sita akí pa henter e aparato públiko. Riba 1 di novèmber último, for di momentu di lansamentu di e wèpsait, ya kasi 9.000 persona a traha un sita online. Realisashon di e metanan akí a krea sosten serka habitantenan di Boneiru, i internamente den Entidat Públiko Boneiru esaki a sòru pa mas entusiasmo ainda pa digitalisashon.
‘Dia 1 di novèmber EPB a konta ku kasi 9.000 persona a traha un sita onlain den seis luna’
Digitalisashon di pèrmitnan di evento
E prosesonan na departementu JAZ ku ta digitalisá, ta:
Digitalisashon di pèrmitnan ekonomiko
E pèrmitnan ekonomiko ku ta digitalisá, ta:
- Pèrmit di establesimentu
- Pèrmit di bebida i hóreka
- Pèrmit pa taksi (no ta kla)
- Pèrmit pa sine (no ta kla)
Digitalisashon di pèrmitnan infrastruktural
E pèrmitnan infrastruktural tambe ta keda digitalisá. E pèrmitnan ku lo keda digitalisá ta:
- Pèrmit di konstrukshon
- Pèrmit naturalesa i medio ambiente (pendiente pa keda kla)
- Pèrmit pa monumentonan (pendiente pa keda kla)
- Petishon pa tereno (planiá pa 2022)
- Pèrmit pa koba (planiá pa 2022)
- Pèrmit pa desmantelá (planiá pa 2022)
- Pèrmit di instalashon (planiá pa 2022)
Konferensia di prensa 01 novèmber 2021
Riba djaluna 01 novèmber 2021, diputado Hennyson Thielman a presentá e trabounan hasí pa entidat públiko Boneiru relashoná ku digitalisashon di EPB. Aki bou por wak e konferensia di prensa bèk:
Desaroyo mas aleu di digitalisashon
E Grupo di Trabou Digitalisashon Entidat Públiko Boneiru a pone komo meta pa su mes pa na fin di e aña akí ofresé tur servisio den direkshon di habitantenan i empresarionan den un forma online i digitalisá esakinan den e ‘zaaksysteem’. E trayekto di konseho interno tambe mester ta prosesá den e ‘zaaksysteem’ e ora ei. Ku inisio di e programa Inklushon Digital e grupo di trabou ke ‘trese komunidat aserka’ i hasié konsiente di importansia di digitalisashon. Mas aleu pa fin di aña 2021 pa medio di videonan di informashon i grabashonnan di instrukshon, e grupo di trabou ke logra mehorashon di suministro di informashon relashoná ku e prosesonan di trabou di Entidat Públiko Boneiru.
Plannan pa aña 2022
Na aña 2022 e grupo di trabou ke hasi un komienso ku un ‘MijnOverheid’ pa Boneiru. Riba e portal akí aworó habitantenan i empresarionan mes mester por ‘login’ pa sigui entre otro státùs di nan petishonnan i pa tira bista den nan datonan personal, tereno di hür, èrfpagt i vehíkulonan ku ta registrá na Entidat Públiko Boneiru, risibí notifikashon importante ora ku fecha di ekspirashon di por ehèmpel un pasport, un prueba di identidat (sédula) òf reibeweis ta aserkando, i pa paga impuesto online.
Tambe na aña 2022 e grupo di trabou ke hasi un komienso ku instalashon di un sentro di kontakto pa kliente pa Entidat Públiko Boneiru. Di e manera akí por trata e preguntanan mas komun i simpel di habitantenan i empresarionan den un forma mas rápido. Banda di esei e grupo tin komo meta tambe pa na aña 2022 konstruí un intranèt pa un mihó komunikashon interno dentro di e aparato públiko.


text: WILLEMSTAD — E organisashon di natashon, Swim Club Orca Curacao ta ekstendé un invitashon na pueblo di Kòrsou pa ta presente na e dianan habri ku lo tuma lugá dia 6 di desèmber i dia 13 di desèmber próksimo na pisina Bennie Leito. E dianan habri ta pa tur mucha for di 5 aña di edat i adultonan ku ta den poseshon di un Diploma A. Muchanan por bin landa i pasa dushi, landa “estafette”, hasi balèt di awa, waterpolo i bula for di “springplank”. Adultonan por landa “estaffete”, trèk ban, waterpolo i bula for di ”springplank”.


text:
WILLEMSTAD – Direktiva di Sedreko, ta lamentá ku un biaha mas ta hasi propaganda polítiko ku Sedreko.
Despues ku promé minister Ivar Asjes no a keda kontentu di por a kita tur empleado di Sedreko for di trabou i direktiva a oblig’é na tuma tur bèk den FDDK, el a sigui ku su karakter di vengansa.
Seguidamente Aqualectra, unda esposa di sr Asjes ta fungi den hunta di komisario , tabatin otro intento ku ta frakasá, na momento ku a trata na manda direktor di Aqualectra, Derek Jonis, pone beslag riba kas di miembronan di e direktiva. E kaso aki no a dura ni un dia den korte, ku Aqualectra a hañ’é obligá ta hala atras.
Awor aparentemente ta edifisio di SEDREKO, Asjes ke hasi polítika kuné. Pa kolmo, ta falta di gobièrnu mes ku e edifisio den 1 siman a keda destruí. SEDREKO ta informá ku, e ‘deadline’ pa entregá e edifisio tabata 22 di yüni ku ta tras di lomba.
A supliká deurwaarder un siman pa kaba di limpia i warda e archivo di deporte, ku ta algu históriko, pa esaki no a bai pèrdí. Seguidamente a limpia Sedreko kompleto i entregá e yabi na deurwaarder riba djabièrnè 26 di yüni último.
Deurwaarder a risibí e yabi for di man di miembro di direktiva di Sedreko Ashur Solignier, ku e edifisio limpi manera e tabata for di yanüari, despues ku empleadonan a bai traha na FDDK.
Na e okashon aki, deurwaarder traha DOS (2) rapòrt di e estado di e edifisio, promé di entrega yabi na dje!
Pa gran sorpresa, direktiva di SEDREKO ta bin nota ku Ivar Asjes un biaha mas a bai hasi polítika. Esaki despues di 10 dia ku direktiva a entregá e yabinan. Despues di e periodo di 10 dia ku direktiva a entregá e yabinan, gobièrnu a bai wak e edifisio. Miéntras tantu, drogadiktonan, ladron i kriminalnan a hasi fiesta den e lugá, rankando tur sanitario, koba saka pipa di koper ets ets. Un desaster! Un desaster kreá pa propio gobièrnu di Ivar Asjes, kende a laga e edifisio sin siguridat atras, durante di 10 dia largu.
SEDREKO tambe a nota e fotonan i ku tristesa ta konstatá ku gobièrnu di Kòrsou i minister Ivar Asjes no por tin amor pa deporte. Entre yanüari pa yüni, SEDREKO, sin sèn, tabata paga un “werkster” pa tene e lugá limpi dos biaha pa siman! Despues ku Kabinete Asjes a sera SEDREKO, lagando e instituto atras ku 1.2 mion di debe, el a sigui kastigá deporte.
Si no tabata pa direktiva di SEDREKO mas di 200 mil florin di material di deporte lo a bai pèrdí. Awor ta tristu i lamentabel mira kon Asjes un biaha mas ta dediká tempu na destrukshon di drogadiktonan, miéntras esaki ta promé biaha den historia di Weganan Panamerikano, ku NIUN atleta yu di Kòrsou no por partisipá pasobra te awe Ivar Asjes, kende nunka a bisti un unifòrm den su bida, por logra rekonosementu olímpiko.
Laga bendishon di Dios baha i protehá nos deporte, pasobra den man di Asjes ta fièrnu nos ta bayendo.
Finalmente, direktiva di SEDREKO ke finalisá bisando ku nan ta lamentá di a mira un edifisio asina importante pa deporte ta bayendo pèrdí pa kaprichonan polítiko. Asjes a splika di a hasi un denunsia ofisial, ban spera ku no ta e mes lo bai ta e sospechoso den e kaso aki.


text:
WILLEMSTAD — Djaweps 14 di Aprel, Fundashon Beheer Johan Cruijffveld, a organisá un torneo di Futsal na honor di Sr. Johan Cruijff QEPD. E fecha skohé ta en konekshon ku e number 14 ku ela karga den lomba hinter su karera. E fundashon Cruijff a opsekiá e kancha yama Cruijff Court na aña 2006 y Sr. Johan Cruijff mes a hasi e apertura huntu ku Reina Beatrix.
Esaki tabata un di e dos kancha ku e la opsekiá Kòrsou. Porsierto 2 siman pasa Fundashon Cruijff a hasi apertura di e promé kancha Cruijff na Merka.
Na aña 2013 Stichting Beheer Sportterrein Monrepos ku un donashon di Refineria Isla e kubri e kancha Johan Cruijff y e dia ei a hasi e re-apertura.
Na okashon di e fayesimentu di Johan Cruijff, F.D.D.K. konhuntamente a organisá e torneo di Futsal ku tabata un éksito rotundo. E evento a kuminsá ku un minüt di silensio pa rekordá Johan Cruijff. Pa e fundashon Beheerstichting Sportcentrum Mon Repos sr. Willy Harms a hasi apertura i a diskulpa presidente sra. Aminta Sprockel.
E seis ekiponan invitá a lucha deportivamente y e ekipo di rèfrinan a hasi un tremendo trabou dirigiendo e partidonan. Tambe nos kier a gradisí Sr. Legeanne Ranis pa su koperashon.
E ekiponan futsal ku a partisipá ta Babranis ,The Devils, Securitas , Junior Contractor , selekshon U-17 y Biko Hooker Y final a bai entre Junior Contractors y Babranis den un partido elektrisante pero tambe ku un nivel haltu di deportivismo.
Kampion a resultá Futsal Club Juniors Contractors y na di dos lugá Futsal Club Babranis ku a risibí nan respektivo trofeonan for di man di direktor Sr. Kenneth Hennep. Tambe un trofeo pa e ekipo mas disipliná a wòrdu entrega na e ekipo The Devils.
E intenshon ta pa organisá e torneo aki tur aña.


text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di John G. Emanstraat cuesaki lo ta parcialmente cera di dia 8 te cu 11 di augustus 2017 pa asfalta e caminda.
Dia 8 y dia 10 di augustus lo frees e caminda prome y dia 9di augustus lo asfalta caminda di John G. Emanstraat 15 (tegenover Aruba Trading) te cu Hendrikstraat 84 (ex-Mai Store) y dia 11 augustus lo asfalta for di Hendrikstraat 84 te cu John G. Emanstraat 87 (tegenover La Granja).
Ruta alternativa lo keda indica cu baricadanan y borchinan di aviso y e orario di ceramento lo ta di 7’or di anochi pa 3’or di marduga tur cuatro anochi.
En conexion cu e trabounan menciona Departamento di Obra Publico ta pidi pa tene cuenta cu e inconveniencianan cu lo por surgi pa cual nos ta pidi nos disculpa.


text:
KRALENDIJK – Suidadano Onnie Emerenciana a remarká algu interesante ku a sosodé kaminda na dos diferente okashon e ta gara hende ta tira sushi den mondi. El a konta tokante e suseso pa medio di su página di facebook. Tambe el a disidí pa publiká foto di e personanan, pa asina tur hende sa ken ta esnan ku ta yuda daña imáhen di nos isla. “Mi ta presidente di ‘Fundashon Boneiru Limpi i Bunita’, ántes Tene Boneiru Limpi.
Ami i otronan ta sakrifiká tempu i esfuerso pa hasi e pida baranka aki; unu mas limpi den nos region. Sinembargo e siman aki so, ami ku mi kámara a gara dos bia, hende ta nèt nèt ta kla pa basha sushi den mondi.
Onnie ta konta: “Nèt mi ta bai trabou pasando patras di Amboina, mi ta lora bògt i topa un pikòp kla pa bai benta sushi nort di e bògt. Ma para dun’é tur título ku ami tin, ’gebiedscoordinator’, ‘presidente di Fundashon Boneiru Limpi i bunita, ‘buitengewoon agent de politie’. Ma para bis’é bai landfill i mi a saka su potrèt.
Sinembargo no tabata e úniko hende ku Onnie a gara.
“Mi yega nèt na un krusada ku mi por bai mi kunuku na dam di Toon, un kos a bisami bai wak Papai su kunuku, basta dia mi no a bai i mi di ku Toby ban wak papai su kunuku. Yega einan topa un trùk yen di sushi para dilanti kunuku. Mi a bai wak i atrobe mi a topa un ‘paisa’ ku tabata bai basha su sushi dilanti mi tata su kunuku. E la kore skonde sinembargo debí ku mi a bira bai riba e trùk, e mester a sali.
Mi di kuné e no por basha e sushi einan. Mi sanger tabata kushiná i pa mi no hasi kos mahos, i mas bien pa Toby, mi a keda trankil. Mi tabata kla pa mande kaminda el a sali i baha kohé ku sla. Mi a saka su potrèt bai, i mi sa ken e ta. Mi a para mira promé kon e ta pasa su kabuya, mara su sushinan den pikòp promé ku mi a bai kunuku.
MESTER TRESE E KOSNAN AKI DILANTI I ATENDÉNAN
Mester lanta un diskushon i trese e problema aki den publisidat. No por ta asina ku mi ta dediká 2 pa 3 ora liber tur djaluna pa tene Boneiru limpi i otronan ta susha nos isla. Asta pòrnada landfill ta riba djasabra i djadumingu, sinembargo ta den mondi tin ku tira e sushi. Un yamada ta bai na tur hende pa saka potrèt di e tipo di hende porko ku ta tira shushi den mondi momentu ku gara nan. Pone e potrèt riba medio sosial, ya tur hende sa ken ta susha nos dushi isla. Ámbos kaso tabata trata di estranhero”, Onnie Emerenciana a bisa. Ban spera ku algu sali afó i outoridatnan konserní tuma akshon nesesario.


text:
Faltando dos dia pa nos dia nacional, Dia di Himno y Bandera, Prome Minister Evelyn Wever-Croes ta sigui cu su bishitanancerca varios scol na Aruba. Un custumber cu ta yena PromeMinister cu alegria y emocion. Diaranson mainta, PromeMinister a bishita Ayo Kleutershool y klasnan di scol basico, Maria Goretti Dependance. Prome Minister a wordo ricibidoor di Cabesante Juffrouw Mirla de Cuba y a ricibi un bunitaramo di flor di e alumno Eduard Flanegin.
Prome Minister a expresa cu esaki tawata un mainta hopibunita na unda cu hopi entusiasmo e muchanan a canta nosdushi himno Aruba Dushi Tera y a hisa nos bandera. Despuesa sigui un programa hopi bunita cu presentacion di canto, poësia y un bunita baile di sinta.
Prome Minister a bishita tur e klasnan y a interactua na un manera hopi ameno cu e muchanan contando nan e storia di nos dia nacional y na final Premier a duna un mensahe na e muchanan pa nan sigui haci tur nan best na scol pa nan ta e miho di nan mes ora nan bira grandi.
E prome mandatario di nos pais a combersa tambe cu e cabesante Juffrouw Mirla de Cuba pa scucha mas di e scol y kico ta e plannan pa e scol. Juffrouw de Cuba a gradici PromeMinister pa su bishita y a expresa cu nan a prepara cu hopidedicacion pa e bishita di Premier ta special pero tambe pa e muchanan gosa.
“Realmente hopi bunita di mira con e muchanan ta prepara pa e dia importante aki y combersando cu nan, bo ta mira cu nan ta carga celebracion di nos Himno y Bandera den nan curason”, Prome Minister a expresa.
Prome Minister ta gradici Juffrouw Mirla y demas docentenantambe pa e bunita recepcion y oportunidad y specialmente pa e dedicacion na nos muchanan. “Ta hopi bunita pa wak con nan ta lanta cu e amor pa Aruba. Esaki ta algo cu mas y mas nos ta mira den nos muchanan”, Prome Minister a remarca.


text:
Tutu ku keshi Krioyo
Sin duda, Tutu ta un di e platonan hopi popular i gustá na Kòrsou. Restorantnan ku ta bende kuminda krioyo, no sa falta un bon tutu riba nan menú. E ingredientenan prinsipal ta bonchi wowo pretu, kombiná ku ariña di funchi, lechi di koko i suku. Tin hende ta trah’é ku bonchi kòrá tambe. Bo por kome tutu ku piská, bakiòu, kabritu, karni stobá òf simplemente un dushi tutu ku keshi. Un bon tutu no mester ta muchu stèif ni tampoko demasiado moli. Den e video akí, Nelson ta bai kompartí ku bo e reseta original di un sukulento tutu ku keshi krioyo di Kòrsou.
Loke bo ta bai siña:
- E reseta original di un sukulento tutu ku keshi krioyo di Kòrsou
- E ingrediente sekreto ku bo no tabata sa ku sa buta den Tutu
- E método ku Nel ta usa pa evitá ku e tutu tin muchu gas
Konosementu
- Pa por sigui e kurso akí, no ta rekerí konosementu avansá di kushina. Tur paso ta ser spliká di un manera fásil i komprendibel
Kurso akí ta inkluí
- Video ku durashon di 12 minüt i 37 sekònde
- Akseso ilimitá na video
- Akseso via telefòn selular i kòmpüter
Ekípo
- Wea
- Diferente baki pa ingrediente
- Kuchara di palu
- Palu di lele
- Spátul
- Kuchú
- Tayó pa bòltu e tutu ariba


text:
E aña akí tambe ta bolbe organisá un ‘Online Study Fair’ pa e seis islanan Karibense di Reino. Riba dia 15, 17 i 26 di novèmber lo tin presentashonnan di diferente ‘Hogeschool’ i Universidat i riba dia 20 di novèmber lo tin tayernan (workshopnan) di forma digital. E feria di estudio lo ta habrí pa tur hende ku ke orientá pa por hasi un eskoho di estudio. Pues sòru pa bo partisipá!
A organisá e ‘Online Study Fair’ aña pasá pa promé biaha pa motibu di Covid 19. Komo ku el a kai asina na agrado di e públiko, a disidí di organisá esaki e aña akí tambe di forma digital. Di e manera akí presentashonnan di ‘Hogeschool’ i Universidatnan di nos islanan mes, di Hulanda i di Estádos Unídos / Canada ta disponibel pa tur alumno riba nos islanan. Na e momentunan akí tin mas ku 50 organisashon ku a registrá!
Rosemarijn de Jong, e kordinadó, ta splika dikon ta bolbe organisá e evento di forma digital: “Anteriormente e ‘Hogeschoolnan’ tabata haña ku ta un invershon demasiado grandi pa bin duna informashon riba nos islanan, mas ainda riba un isla asina chikitu manera Boneiru. Pa organisá un presentashon di forma digital ta mas fásil di manera ku hopi mas estudio por a registrá. Banda di esaki, nos a mira tambe ku e estudionan ta laga mas tantu studiante di Karibe dirigí palabra. Di e manera akí e informashon ta bira mas personal i e alumnonan riba nos islanan por hasi eksaktamente e preguntanan ku nan ta kana rònt kuné. Pa motibu ku nos ta organisá e evento akí pa tur e seis islanan, nos a sigui bou di un nòmber nobo: Study Choice Caribbean”.
Pa e programa provisorio i registrashon, bishitá studychoicecaribbean.com. Tur interesado pa e tayernan digital, por registrá nan mes. E presentashonnan ta tuma lugá riba e fechanan menshoná, di 8 ‘or di mainta te 2 ‘or di mèrdia; e tayernan riba djasabra dia 20 di novèmber ta kuminsá pa 9 ‘or di mainta. Esnan ku registrá nan mes, lo tin akseso tambe na tur grabashon despues. Di e manera akí tambe lo bo no pèrdè niun presentashon. Sea bon biní!


text:
DISKURSO DI GOBERNADOR DI KÒRSOU SEÑORA LUCILLE GEORGE-WOUT NA OKASHON DI SELEBRASHON DI PASKU, 25 DESÈMBER 2021
MINISTERIO KONSERNÍ ASUNTUNAN GENERAL I PROMÉ MINISTER
[videopress e2zpDWbG]
DISKURSO DI GOBERNADOR DI KÒRSOU SEÑORA LUCILLE GEORGE-WOUT NA OKASHON DI SELEBRASHON DI PASKU, 25 DESÈMBER 2021
PUBLIKÁ RIBA 25 DESÈMBER 2021
Kerido kompatriota,
E pandemia di ‘Corona’ un bes mas a gòlpia nos ku forsa e aña akí, ounke di forma distinto. Desafortunadamente, hopi di nos tin di paga un preis haltu pa esaki. Pa hopi empresario a resultá difísil mantené nan negoshi habrí a pesar di e sosten ku gobièrnu a bin ta duna. Empleadonan regularmente a haña nan ta risibí ménos entrada pa asina entre otro por baha gastu di gobièrnu i di empresanan. Muchanan ku ta bai skol a pèrdè basta lès, miéntras ku nos studiantenan tambe a haña nan ta keda pa largu tempu nan so den nan kamber leu fo’i kas. Pa no papia mes di nos sektor di kuido ku te ainda ta bou di basta preshon.
Sinembargo, durante e aña akí ku ta serka di kaba, nos a deskubrí formanan nobo pa uni a pesar ku e pandemia a tene nos mas separá di otro ku loke mi a deseá di mira. Esaki, brindando amor pa otro. Pasó amor a demostrá di por vense tur klase di kontratempu! Amor pa famia i amigu por salta kualke barera i salta kualke distansia. Dios grasia ku e teknologia di awendia tambe ta aportá hopi bon den situashonnan manera esaki. Di e forma akí nos a demostrá nos mes di ta kapabel pa huntu logra manehá e krísis akí, kuidando nos mes i kuidando otro. No solamente riba tereno di salubridat, pero tambe pa ku nos seguridat i bienestar. Esaki ta algu di apresiá, sigur awor na okashon di Pasku.
E desafionan ku Kòrsou ta enfrentando ta grandi; e abismo di pobresa a bira pió debí na e pandemia, tin hopi inseguridat riba merkado laboral, falta di invershon, eskases den sektor sosial, falta di kumplimentu den prestashon di servisio públiko i e deterioro di loke nos muchanan mester presta den enseñansa ta motibu di preokupashon.
E gabinete ku na yüni a asumí e kargo, ku na kabes Promé Minister Pisas, tambe ta konsiente di tur e desaroyonan akí. Gobièrnu ta trahando enérgikamente pa implementá e akuerdonan ku a sera ku Hulanda den kuadro di e Pakete Pais, o sea, e Landspakket. Esaki ta algu ku nos tur por mira i konfirmá, i ta bon pa nos apresiá. E krísis di ‘Corona’ a mustra kuantu nos ta dependé di otro, no solamente nos komo pueblo di Kòrsou, sino tambe komo pais huntu den Reino, i asta komo parti di mundu. Nos a rekonosé esei i nos ta trahando duru na tur dos banda di oséano pa, mediante kooperashon denter di Reino, kombatí e krísis i krea un pais resiliente a traves di desaroyo i reforma. Respetá i konfia otro ta nifiká ku e dependensia ei ta un fortalesa kaminda por yega na e sosten nesesario. Esaki ta mustra un bes mas ku denter di Reino tin muchu mas di loke ta uni nos ku loke ta separá nos.
E aña akí, nos isla a bolbe mustra generosidat i solidaridat. Vários kompatriota a komprometé nan mes desinteresadamente ku un bon kousa. Bunita ehèmpel di e kompromiso akí nos por a mira durante bishita resien di prinsesa Beatrix na Kòrsou. Ta trata aki por ehèmpel di:
– Oscar, un yònkuman di 10 aña, ku spontáneamente a tuma e kurashi pa yuda salba bida di un flamingo ku despues a risibí e nòmber Oscar;
– e esfuersonan kontinuo di organisashonnan kontra violensia doméstiko i abuso di mucha;
– i tambe e inisiativa di residentenan lokal pa huntu krea un hòfi den bario ku awor ta produsiendo fruta i bèrdura fresku tur dia.
Tur e ehèmpelnan akí, ni maske kon grandi òf chikí, ta kontribuí grandemente na e espíritu i nifikashon di Pasku. Ta ehèmpelnan ku ta pone mi sinti orguyoso komo boso gobernador i ta kosnan pa nos tur tambe tesorá.
Nos libertat individual ta sigui limitá debí na e medidanan ku a tuma den e lucha kontra e vírùs di ‘Corona’ i ku obligatoriamente nos mester kumpli ku nan, kual tin be por tin konsekuensianan grandi pa nos. Awor … na lugá di sufri, nos por disidí pa huntu aseptá i prosesá e limitashonnan akí! E ora ei e karga ta bira ménos pisá. Libertat tin su nifikashon esensial si huntu nos por eksperensi’é i us’é na bienestar di otro, en partikular na bienestar di henter komunidat di Kòrsou. Ta yega e dia ku nos lo por bolbe interaktuá manera kustumber … ku welanan por karga nan ñetu riba skochi, ku nos por bai misa, Snoa, mòskei i tèmpel sin restrikshon, gosa huntu di un bunita espektákulo i evento deportivo i selebrá tur loke nos ke den libertat total. Hustamente e tempu akí di aña ta eksigí mashá di nos tur, pero mi ke pidi boso pa sigui perseverá. Mi ta spera aserka ku mi por konta ku boso tambe pa yuda redusí e vírùs na Kòrsou. Ta na interes di nos tur; tantu di e personanan enfermo òf frágil komo di e hendenan ku ta pèrkurá pa nan sernan kerí.
Huntu nos ta warda yegada di e aña nobo, ku e speransa ku na 2022 i den futuro nos por bolbe brasa otro plenamente!
Mi kasá Herman i ami ta deseá tur hende, unda ku bo por ta, i kual sea bo sirkunstansia personal, un felis Pasku!
Manera semper, mi pensamentunan i kurason ta ku boso.
GERELATEERDE MINISTERIES ALGEMENE ZAKEN EN MINISTER PRESIDENT
KERSTTOESPRAAK VAN DE GOUVERNEUR VAN CURAÇAO MEVROUW L.A. GEORGE-WOUT, 25 DECEMBER 2021
GEPLAATST OP 25 12 2021
Lieve landgenoten,
De coronapandemie heeft ons allemaal, zij het op verschillende wijze, ook dit jaar zwaar getroffen. Helaas betalen velen onder ons daar een grote prijs voor. Vele ondernemers hebben het moeilijk om, ondanks de steun van de overheid, hun zaak draaiende te houden; werknemers hebben veelal inkomen moeten inleveren om de kosten van de overheid en bedrijven te beheersen en scholieren hebben onderwijs moeten missen, terwijl onze studenten vaak op hun studentenkamers op zichzelf waren aangewezen. Maar ook de gezondheidszorg staat nog steeds onder druk.
Desondanks hebben we het afgelopen jaar, dat ons door de pandemie meer gescheiden hield dan me lief is, nieuwe manieren gevonden om tot elkaar te komen. De liefde voor familie en vrienden kan elke afstand overbruggen, en gelukkig helpt de technologie daar ook een beetje bij. Met elkaar hebben we op ons eiland laten zien; ook dit kunnen we aan. Door oog voor elkaar te hebben. Niet alleen voor elkaars gezondheid maar ook voor elkaars veiligheid en welzijn. Laten we dat op deze Kerstdag koesteren.
De uitdagingen waar Curaçao voor staat zijn groot; de door de pandemie verergerde armoedekloof, onzekerheid op de arbeidsmarkt, het uitblijven van investeringen, tekorten in maatschappelijke sectoren, het achterstallig onderhoud in de uitvoering van publieke diensten en de dalende onderwijsprestaties zijn zorgwekkend.
Het in juni aangetreden kabinet onder aanvoering van Minister-President Pisas beseft dat ook. Het kabinet is voortvarend aan de slag gegaan met het uitvoeren van de gemaakte afspraken met Nederland in het kader van het Landspakket. Dat mag gezien en gezegd worden, en dat is iets wat we moeten vasthouden. De coronacrisis heeft zichtbaar gemaakt hoezeer we van elkaar afhankelijk zijn. Niet alleen onderling als bevolking van Curaçao maar ook als landen binnen het Koninkrijk, en zelfs wereldwijd. We hebben dat erkend en er wordt nu aan beide zijden van de oceaan hard gewerkt om door samenwerking binnen het Koninkrijk de crisis te bestrijden en door ontwikkeling en hervorming de weerbaarheid van ons eiland te versterken. Als we elkaar respecteren en vertrouwen geven, is die afhankelijkheid een kracht waarop we kunnen steunen. Binnen het Koninkrijk is er zoveel meer dat ons met elkaar verbindt dan dat ons van elkaar scheidt.
Het afgelopen jaar heeft ons eiland zich weer vrijgevig en solidair betoond. Zoveel eilandgenoten hebben zich belangeloos ingezet voor een goede zaak. We hebben daar mooie voorbeelden van kunnen zien tijdens het recente koninklijke bezoek van prinses Beatrix aan Curaçao. Of dat nou de dappere actie van de 10-jarige Oscar was die spontaan besloot te helpen bij het redden van een flamingo, die daarna Oscars naamgenoot werd, de continue inzet van medewerkers van organisaties tegen huiselijk geweld en kindermishandeling of het initiatief van buurtbewoners die door samen te werken een voedselbos konden aanleggen dat nu dagelijks voorziet in vers fruit en verse groenten. Al deze voorbeelden hoe groot of klein dragen bij aan verbondenheid en hoop waar het Kerstverhaal symbool voor staat. Dat maakt mij als jullie Gouverneur trots en ook dit is iets om te koesteren.
Noodgedwongen wordt onze individuele vrijheid nog steeds beperkt door de maatregelen die genomen zijn in de strijd tegen het coronavirus en die soms zware gevolgen hebben. Met zijn allen kunnen we die beperkingen aanvaarden, in plaats van ze te ondergaan. Vrijheid is alleen maar zinvol wanneer we die samen kunnen beleven en inzetten voor het welzijn van anderen, en in het bijzonder van de hele Curaçaose samenleving. De dag komt dat we opnieuw ongedwongen met elkaar kunnen omgaan; dat grootouders hun kleinkinderen op schoot kunnen nemen; dat we zonder beperkingen in de kerk, synagoge, moskee en tempeldiensten kunnen bijwonen, samen van een mooi optreden kunnen genieten en in alle vrijheid feest kunnen vieren. Deze periode vraagt veel van eenieder, maar ik vraag u om vol te houden. Ik hoop op u te mogen rekenen, om ook op Curaçao het virus helpen terug te dringen. Dat is in het belang van iedereen; van mensen die ziek of kwetsbaar zijn en van hen die zich zorgen maken om hun naasten.
Wij kijken met u uit naar volgend jaar. Een jaar, waarin we de toekomst en hopelijk ook elkaar weer ten volle kunnen omarmen!
Mijn echtgenoot Herman en ik wensen u allen, waar u zich ook bevindt en hoe uw persoonlijke omstandigheden ook zijn, een gezegend Kerstfeest.
U bent in mijn gedachten.


text:
Skip to content
Konosido periodista Gavier Cratz a wordu kondena na 8 luna di kastigu kaminda 4
luna ta kondishonal i 4 e mester sinta e kastigu di prizon.
I tambe 3 aña di prueba i 5 aña ku e no por eherse su trabou.
Gavier Cratz a wordu kondena dor ku a sali na kla ku ela mishi ku 3 menor di edat.
Gavier Cratz a duna di konose ku na 2020 ela duna dos mucha masashi i durante e masashi ela stimulanan.
Gavier Cratz a risibi un kondena hopi abou debi ku e a konfesa ku ta malu.
E tin problema sikologiko i ku e ta haña gana of tendensia maniatiko i seksual
KOMPARTI E NOTISIA AKI VIA / Share the news
Like this:
Like Loading...


text:
ORANJESTAD (AAN): E homber J.K.L.(21), diabierna mainta a scucha Fiscal exigi 5 aña di prison pa a tira e homber W. den cara cu un revolver.
Abogado mr. Mohamed a bisa Hues cu aki ta trata di un caso di defensa propio, pasobra ta W. a bay habri porta di auto di J.K.L. y J.K.L. den su spanta a coy e arma y tira.
TIRA HOMBER DEN CARA
E acusacion di Fiscal contra J.K.L. ta cu riba 13 di Februari 2022 el a purba di mata e homber W. door di tira den su cara. Tambe Fiscal ta acusa J.K.L. di posecion di un arma di candela.
Den sala di Corte tabata presente familiarnan di J.K.L. y un familiar di e victima, kende a bin representa e victima y presenta demanda di daño.
Hues a bisa cu dia 13 Februari 2022 Polis a haya informacion di un tiramento na un fiesta na Bluemoon. A resulta cu ta J.K.L. a tira e ruman homber di e homber J.W. den cara. Hues a puntra J.K.L. pa e conta kico a sosode. J.K.L. a bisa cu el a mira e dos rumannan W. den e club y el a sigui su caminda. Ora el a sali pafor, el a mira J.W. ta discuti cu amiga di J.K.L., kende tabata ex amiga di J.W. Ora cu J.W. a bay for di e amiga, J.K.L. a bay cerca e amiga pa sa kico a pasa.
E amiga a bisa J.K.L. cu J.W. a bis’e cu J.K.L. ta hende kens. Segun J.K.L. el a cana bay pa su auto y J.W. tabata haci señal cu su mannan pa nan bay bringa. J.K.L. a hari y a subi su auto hunto cu su amigo. El a sali for di parkinglot y para patras di auto di su amiga. E amiga tabata papia cu J.W. pa stop di busca problema. Segun J.K.L., el a scucha J.W. bisa e amiga cu si e kier e saca J.K.L. for di auto y bati’e. E amigo di J.K.L. a baha for di auto pa bay serca su amiga y e amiga di J.K.L. drenta den auto di J.K.L. Segun J.K.L. e momento ey el a mira e dos rumannan W. a core bin riba su auto. E ruman di J.W. a habri e porta di auto na banda di J.K.L. pa dal’e cu un boter y J.K.L. a pasa man pa un arma y tira. E tiro a alcansa e ruman di J.W. na su cachete. J.K.L. despues a tira e arma, un revolver, afor.
Hues a mustra cu e ruman homber di J.W. mes a declara cu e tabata cu su ruman. E ex amiga tabata eynan. J.K.L. tabata cu un amigo S. Segun e ruman di J.W. , el a bay pa bisa J.K.L. pa nan ta chil pero J.K.L. tir’e cu revolver y bala a pasa door di su cachete y bay den nek. E ruman tabata sangra masha hopi y a wordo hiba hospital. Dokter a logra saca e bala for di nek. Cirugano a bisa cu e bala a afecta un arteria robez di garganta y mester a opera di biaha. E ruman di J.W. a keda den cuido intensivo 2 dia y despues e por a bay cas. E ruman di J.W. a bisa cu e no tin problema cu J.K.L. y a bay serca dje pa bis’e pa bay cu e ex amiga for di eynan. El a bisa cu J.K.L. por poco a mat’e.
J.K.L. a declara cu e lo bay Hulanda pasobra J.W. y su ruman a menaza di tuma revancha.
MENAZA
Raport di Reclassering ta mustra cu J.K.L. tin bon relacion cu su famia. Desde cu e ta cu e amiga, varios biaha caba el a wordo menaza cu arma door di e grupo di J.W. Pesey aña pasa October 2021 el a cumpra un arma. E ta arepenti loke a sosode y pesey e kier bay Hulanda pa evita mas problema. Hues a puntr’e, cuanto bala tabatin den e arma. J.K.L. a bisa Hues cu e no sa y cu e no sa mes con ta traha cu e arma.
DEMANDA DI DAÑO
E familiar di e victima a presenta den Corte pa haci demanda di daño. Hues a remarca cu si e ruman no tin AZV. E familiar a splica cu Hospital a manda cobra algo mas di 28 mil florin. El a bisa cu tin un problema si e ruman ta cay bou AZV of no. Hues a bisa cu mester tin un decision definitivo si e ruman ta cay bou AZV of no. Si e ta inscribi na Aruba ora el a bin for di Hulanda, e ta cay bou AZV. No tin un claridad ariba esey.
EXIGENCIA FISCAL
Fiscal a bisa cu e ta haya legalmente proba cu J.K.L. a tira e ruman homber di J.W. Tin raport di dokter cu ta mustra con a bala a pasa door di cachete y bay den nek. Tambe tin e declaracion di J.K.L. mes cu el a tira. Fiscal a bisa cu J.K.L. a bisa cu na October 2021 el a cumpra un arma pasobra el a wordo menaza door di un persona cu tabata den auto hunto cu e rumannan W. E ta haya cu J.K.L. mester a bay Polis haci denuncia y no bay cumpra un arma. Na opinion di Fiscal, J.K.L. no tin ningun derecho pa a tira riba e ruman di J.W.
Fiscal a remarca cu ta promer biaha J.K.L ta bisa cu e ruman di J.W. kier a dal’e cu un boter. Na opinion di Fiscal, no tin ningun testigo cu ta confirma esey. J.K.L. ta bisa cu no tabata su intension di herida e ruman di J.W. Fiscal ta haya cu J.K.L. a tuma risico pa mata e ruman di J.W. Riba un distancia hopi cortico, J.K.L., kende no tin conocemento di arma, a tira riba ruman di W. Fiscal a mustra riba un sentencia di Corte Supremo di 2021 cu ta mustra cu esaki ta intento di mata. Fiscal a sigui bisa cu no a haya e arma cu J.K.L. a usa pero si a haya e bala cu a saca for di nek di e ruman di W.
EVITA WILD WILD WEST NA ARUBA
Fiscal a bisa cu pa tin un arma di candela ta sumamente peligroso. Dos cos so por haci cu un arma, menaza of tira. J.K.L. tin suerte cu e ruman di W. no a fayece. Tambe e tin suerte cu mas hende no a resulta herida door di e tiro. Fiscal ta haya cu J.K.L. mes a dicidi di tuma ley den man.
Fiscal a expresa cu mester evita cu Aruba ta bira un Wild Wild West. Esey ta perhudica turismo di Aruba.
Fiscal a exigi 5 aña di prison pa J.K.L. Pa loke ta e demanda di daño, el a pidi Hues pa declara esaki no admisibel pasobra no tin claridad si AZV ta cubri gasto. Si resulta despues cu AZV no ta cubri e gastonan, ta keda W. tog e oportunidad di cuminsa un caso civil.
DEFENSA PROPIO
Abogado mr. Mohamed ta haya cu mester declara J.K.L. liber pa defensa propio. E abogado a mustra cu door di menaza di e grupo di J.W., J.K.L. a busca un arma. El a mustra cu no ta J.W., kende lo a menaza di lo bringa cu J.K.L. sino e ruman homber a bay habri e porta di auto di J.K.L.
E momento ey J.K.L. a spanta pasobra el a mira e ruman cu un boter den man. El a coy arma y tira di biaha. E amiga di J.K.L. cu tabata den auto, a declara na Polis cu el a mira e ruman nomber di W. cu algo den su man. Na opinion di mr. Mohamed, J.K.L. no tabatin chens di haci nada otro. Esey a base di ley ta wordo considera actua den defensa propio. El a bisa Hues cu ningun hende sa kico realmente e ruman su intension tabata pa bay habri e porta di auto.
Henter anochi e no a mete den e problema y diripiente el a bay habri e porta di auto. J.K.L. den fraccion di seconde a actua pa un situacion di sorpresa cu a presenta. E no a spera mes cu e ruman lo bay habri e porta di auto, den cual e tabata pa bay for di e lugar. Den su spanto el a tira. For di October 2021 e grupo di W. tabata menaza J.K.L. E abogado a bisa cu J.K.L. ta arepenti di loke el a haci. E ta comparti punto di bista di Fiscal pa cu e demanda di daño.
REACCION FISCAL
Fiscal a reacciona cu mester rechaza defensa propio Ningun testigo a confirma cu e ruman homber kier a dal J.K.L. cu boter. E amiga di J.K.L. a bisa cu el a mira cu e ruman tabatin algo den man pero no sa ta kico. E ta haya cu mester rechaza peticion di defensa propio.
Segun J.K.L. tin bisa cu tin placa pone riba su cabez.
Hues a sera tratamento di e caso y a bisa cu 22 September 2022 lo tin sentencia. 8.15 di mainta.


text: KRALENDIJK – Fin di siman tras di lomba a tuma lugá un kompetensia di ponementu di ‘fever’ ku motosaikel. Alrededor di 600 persona a presensia e aktividat. Rainick Thode a sali kampion di e kompetensia. E aktividt a tuma lugá riba e tereno di APEM, kaminda 10 persona ku nan motosaikel a partisipá den e kompetensia. No solamente di Boneiru, sinembargo Jenny Martes di Kòrsou tambe a partisipa. Ta trata di un persona ku hopi talento i aña di eksperensia den e mundu di entre otro fever. Komentarionan di hopi hende tabata ku e kompetensia tabata tremendo. E atenshon di esnan ku a presensia e kompetensia i na final show di fever liber, (sin kompeti ku otro), hendenan a keda impreshoná. For di mucha chikitu te na hende di edat avansá tabata na e sitio pa mira loke tabata sosodé. Riba potrèt Shurendell Martina, kende a sali na di 2 lugá i Ranick Thode, esun mas mihó di e kompetensia. Riba potret Ranick esun ku e tayer ku entre otro el a gana durante kompetensia.


text:
KRALENDIJK – Durante reunion di direktiva di Fundashon Lesa Ta Dushi di dia 17 di mei último, desishon a kai ku lastimamente e di shete kompetensia Plaka Rotativo Boi Antoin i Kopa Junior ta ser kanselá. E motibu prinsipal ta e echo ku aktualmente no ta pèrmití pa organisá eventonan di mas ku 50 persona.
Tambe direktiva di FLTD ta di opinion ku lo bira un preshon enorme pa maestronan prepará e muchanan pa e kompetensia, miéntrastantu ku tin tiki tempu pa tareanan di skol promé ku fakansi grandi. Tabata un desishon hopi dífísil pa nos Fundashon, pasobra ta nos evento di mas grandi pa konsientisá nos muchanan i pueblo en general di Boneiru tokante e importansha di lesamentu.
Direktiva di FLTD ta spera ku otro aña si e kompetensia por tuma lugá i ku tur 8 skol básiko lo por partisipá i ku mas premio.
KRALENDIJK – Durante reunion di direktiva di Fundashon Lesa Ta Dushi di dia 17 di mei último, desishon a kai ku lastimamente e di shete kompetensia Plaka Rotativo Boi Antoin i Kopa Junior ta ser kanselá. E motibu prinsipal ta e echo ku aktualmente no ta pèrmití pa organisá eventonan di mas ku 50 persona.


text:
Guera na Kòrsou tabata un eksposishon eksitoso na aña 2015 ku a risibí mas di 5.000 bishitante na Museo di Kòrsou. Prensès Beatrix a hasi apertura ofishal di Guera na Kòrsou riba 2 mei 2015.
E eksposishon a konta historia di Segundo Guera Mundial na Kòrsou den 4 kapítulo ku tabata un sala den museo ku opheto, teksto i potrèt kontando di e aspekto ei.
Riba nos website e 4 kapítulonan ei ta bisto i einan bo por mira un selekshon di loke públiko por a mira durante e eksposishon. Ta trata di:
– Tributo na víktimanan di Guera
– Defensa di Nos Isla
– Bida ta sigui
– Plaka i Poder


text:
Den un mensahe cu sindicato SEPPA a manda prome cu eleccion, a bisa cu ta momento pa Aruba bandona e politica tradicional cu ta uza cada eleccion. Secretario General di SEPPA Magaly Brito a bisa cu e canamento cada cuatro aña di cas pa cas, ponemento di bandera y borchi no ta valido mas.
E ta kere cu pa ora e politico yega pa goberna, ya caba el a lubida tur e sugerencianan cu el a haya durante e canamento.
Pero mas cu tur cos, SEPPA kier un gobierno participativo cu ta bay den consulta cu pueblo, sea por medio di referendum of encuentronan.
Ta importante, el a bisa, pa tuma tres of mas tema importante cu pueblo lo kier mira pa wordo ehecuta. Laga pueblo dicidi riba e proyectonan, kico ta prioridad di e pueblo. Esaki ta exigi pa e pueblo tambe ta mas participativo den e encuentronan y pa ta mas critico, inclusive di bo mesun Partido.
El a menciona tambe cu Servicio Publico, ta algo cu henter pueblo ta haci uzo di dje. Den 2020 a keda proba cu e funcionnan di mas abou ta hopi importante. E mester ta un servicio di calidad, pero tin otro factornan pa tene cuenta cu nan, manera hermentnan pa traha y infrastructura. Sin esakinan, e servicio lo sigui bay atras. Kibra LMA no ta e solucion. E ta simplemente un contracto colectivo. Kibra esaki ta trece conflicto. Si kier yega na otro por medio di consensus, no por busca e tipo di conflictonan na e momentonan aki.
Sin servicio sanitario, transporte, etc., Aruba lo no por a enfrenta e pandemia manera esaki a sosode. Aunke tin cosnan cu ainda por mehora pa tin un servicio di calidad.
Aruba mester cuminsa traha cu reserva, pasobra creacion di debe ta haci Aruba esclavo di un sistema y ta trece soberania y democracia na Aruba den peligro, Brito a bisa.


text:
Gabinete Pisas II tabata presente na e “Groundbreaking” di e proyekto di ONE MAMBO BEACH
Publiká riba 12 Novèmber 2021
Willemstad – Promé Minister Gilmar Pisas, Minister di Tráfiko, Transporte i Planifikashon Urbano Charles Cooper, Minister di Finansa Javier Silvania, Minister di Desaroyo Sosial, Labor i Bienestar Ruthmilda Larmonie-Cecilia, Minister di Maneho di Gobernashon, Planifikashon i Servisio Públiko Ornelio A. Martina i Minister di Enseñansa, Siensia, Kultura i Deporte Sithree vn
Heydoorn tabata presente na e “Groundbreaking” di e proyekto di ONE MAMBO BEACH na Mambo dia 11 di novèmber 2021.
E proyekto aki lo tin un invershon di 30 mion florin i durante konstrukshon un promedio di 100 hende lo haña trabou!
Di parti di ROP resientemente a otorgá e pèrmit di konstrukshon nesesario pa esaki por bira posibel.
E Gobièrnu aktual ta aploudí e tipo di proyektonan aki kaminda tin invershonnan grandi ta tuma lugá i kaminda lo krea mas kupo di trabou pa nos hendenan.


text: Dialuna merdia a drenta informe di un caso di atraco cu agresion riba un prostituta den caya principal, mesora a alerta tur e patruyanan pa bay na e sitio. Ta trata aki di un persona delega halto color cla polis den cercania por a haya e identificacion di e sospechoso cual durante e huymento a laga su pertenencianan cay y pa colmo a laga su auto atras y a dirigi su mes na pia den direccion di Village. E informacion a ser pasa pa tur polis pariba di brug y a cuminsa cu un buskeda pa e sospechoso aki. A avisa atraco team di e caso aki y a tuma e investigacion over.


text: Dialuna mainta a drenta informe di un accidente entre auto cu brommer riba Avenida Milio Croes, mesora a dirigi tanto polis como ambulans na e sitio. Na yegada di patruya na e sitio a bin compronde cu aki no ta trata di un accidente. Aki un auto lo a sali dilanti di un brommer, e motorcyclista a reacciona lihe di kita for di caminda y a cay cu su brommer. Ambulans a bini na e sitio y a transporta e motorcyclista herida pa hospital pa asina por saca x-ray di su rudia cual e tabata keha di dolor di dje.


text:
Subrayando Desaroyo Economico, Union y Democracia entre otro
Durante e ceremonia protocolar di Apertura di e Aña Parlamentario, un biaha mas, Su Excelencia Gobernador di Aruba, Señor Alfonso Boekhoudt a duna un discurso hopi elocuente treciendo hopi punto padilanti na un manera balansa. Prome Minister Evelyn Wever-Croes ta reacciona riba 3 punto cu a hala su atencion mas di e discurso di Gobernador: Desaroyo Economico, Union y Democracia.
Nos ta den un aña caminda cu lo tin hopi reto. Ainda nos ta den e pandemia pero tambe nos ta den recuperacion. Su Excelencia Alfonso Boekhoudt a subraya e desaroyo economico cu ta locual ta bay saca nos di e crisis cu e pandemia a ocaciona. Gobernador a menciona tambe diferente faceta di e desaroyo economico y kico ta e retonan pa por logra. Gabinete Wever-Croes I desde cu a cuminsa goberna, a pone como un prioridad e desaroyo economico di nos pais y di biaha a cuminsa traha riba proyectonan cu a cuminsa pone nos pais bek riba e rumbo di un economia fuerte y resiliente. Apesar cu Covid a causa hopi daño, cu e maneho cu Gobierno a hiba, a pone nos riba e caminda di recuperacion. Gabinete Wever-Croes II lo continua cu e trabou y proyectonan pa asina Aruba pronto para bek fuerte y resiliente economicamente.
Gobernador a papia di union expresando cu union no kiermeen cu tur ora nos ta di acuerdo cu otro riba tur cos. Pero union ta ora bo por uni den un meta comun. Bo ta keda mantene bo posicion, bo opinion, bo ideologia bo conviccion pero cu un meta comun cu ta Aruba. “Mi ta convenci cu e parti di union ta hopi importante pa nos pais. Hunto, Gobierno, Parlamento y pueblo di Aruba lo logra tur meta poni nos dilanti”, Prome Minister a remarca.
Riba e tema di democracia, Prome Minister a expresa cu e no ta kere cu tin un pais cu tin un democracia perfecto y Aruba sigur no ta pretende di tin un pero loke sigur nos tin ta algun derechonan fundamental cu ta den nos man pa cuida nan y protehe nan percurando cu nos ta keda cu un democracia bibo.
“Parlamento ta e sala na unda democracia mester wordo biba. Mi a mira cu ultimo añanan Parlamento a gana mas confiansa di comunidad. E nivel di debate den Parlamento ta hala mas atencion positivo den comunidad pero e ta asina delicado ya cu cada un di nos mester tin e responsabilidad pa por cuid’e door di hiba debatenan na nivel buscando pa nan ta fundamental. Mester tin prueba cu cosnan ta berdad y specialmente no riba mentira. Si nos como parlamentarionan mes hiba e debate na e nivel ey, nos lo keda mantene e confiansa cu nos a haña den comunidad. Democracia tadepende di e confiansa cu pueblo tin den nos como politiconan. Confiansa ta un cos cu ta tarda pa bo hañe pero bo ta perde den un rato di ora”, Prome Minister a duna di conoce.
Prome Minister a expresa su deseo cu e Parlamento aki por sigui traha riba gana e confiansa di comunidad y asina teniendo cuenta kico pueblo kier, nos ta mantene nos derechonan fundamental democratico.
“Esaki ta un bunita mensahe di Su Excelencia Señor Gobernador, Alfonso Boekhoudt. Mi ta kere cu Gobernador a trece tur punto balansa padilanti canando e caminda entre tur diferente posicion cu hendenan por tin, vacuna of no vacuna, cuida curpa of no cuida curpa, desaroyo economico, no desaroyo economico, duna mas fase of bay traha mas riba crea empleo. El a cana exactamente den e linea y trece tur cos balansa cu ta crea un plataforma pa por continua”, Prome Minister Evelyn Wever-Croes a expresa.


text:
WILLEMSTAD – Fundashon Sedreko ta informá tur deportista, dirigente, muchanan di skol i tur ku sa usa Sala Niels Liberia den stadion Odulio Willems ku e sala ta bek den funshon.
Manera ta konosí un lus den e sala deportivo a kai loke a pone ku práktika di deporte den e sala a bira peligroso. Fundashon Sedreko mesora a hasi trámitenan pa por drecha e instalashon di lus i mesora tambe pèrkurá pa tur e lusnan ta sigurá ku un kadena di manera ku ta masha difísil pa nan bin abou den kaso mes ku algu sosodé.
Fundashon Sedreko ta gradisí pa e pasenshi i komprenshon demostrá i ta garantisá mundu di deporte ku Fundashon Sedreko lo keda hasi esfuerso tur dia di nobo pa sirbi deporte di Kòrsou.


text: Dialuna mainta tempran a drenta informe di un accidente cu hende herida na e Brug di Madushi, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur di e auto preto biniendo for di pabao a desvia pa un pick-up shinishi cu a sali su dilanti for di e veld y e auto preto a bay banda robez di caminda dal e Chevrolet Spark y e Toyota berde cualnan tabata bayendo pabao, e auto preto a sigui baha for di caminda completo bay dal e cura y e borchi di Shinning Stars. Debi na e fuerte impacto frontal e dama chauffeur di e Spark a resulta herida y tabata keha di dolor di pecho. Na yegada di e ambulans nan a atende e dama herida y a transporte pa hospital.


text:
Nina den Heyer hefe nobo di OCW Hulanda Karibense
Entrante promé di desèmber 2022, ta nombra Nina den Heyer komo hefe di servisio di Enseñansa, Kultura i Siensia (OCW) na Hulanda Karibense. For di un proseso di solisitut i selekshon, ku kandidato di tantu e parti Karibense komo Oropeo di Reino, e a bini dilanti komo e mihó kandidato
Nina den Heyer ainda ta diputado di Direktorado Komunidat i Kuido di Entidat Públiko Boneiru. Promé ku esaki, e a traha komo direktora suplente di unidat di Asuntu Sosial i Empleo (SZW) na Hulanda Karibense for di promé di sèptèmber 2011 te ku mei 2016. Di sèptèmber 2017 te ku yüli 2018, e a realisá tambe diferente proyekto pa RCN, e.o. na Belastingdienst.
Nina den Heyer ta sigui Nolly Oleana, kende a okupá e puesto aki for di 2015 i na final di e aña aki ta bai ku penshun.


text: KRALENDIJK – Áwaseru ku durashon largu awe mardugá, a pèrkurá pa hopi problema na Boneiru. Ayera anochi a drenta e informashon, riba un posibel mal tempu ku ta bai pasa den e área di islanan Aruba, Boneiru i Kòrsou den ora di anochi pa mardugá. E mal tempu a forma i bini for di direkshon sùit (Venezuela), riba e islanan menshoná. Boneiru i Kòrsou a konstatá mas hopi áwaseru, kompaña pa bos, welek i bientu fuerte for di direkshon sùit. For di den oranan di mardugá por a nota diferente sitio ku a yená ku awa, loke a kousa hopi molèster. Por menshoná ku ta trata di e mesun kaya i áreanan den sentro di suidat ku semper tin inundashon. Entre otro e hanchi na altura di ‘Subway’, e kaya tabata yen yen di awa. No ta promé bia, sinembargo tur momentu ku áwaseru kai, tin molèster di awa na e sitio ku na dado momentu awa ta drenta den negoshinan den besindario. Por menshoná Kaya Soeur Bartola dilanti di hospital. Meskos ta e kaso na Kaya Pedro Luis Brion (Kaya di Banco di Caribe). Na Kaya General Carlos Manuel Piar, kantidat di awa ta akumulá i keda na e sitio. Tin sistema pa awa sirkulá, esta pasa di un sitio pa otro, ku no ta funshoná. Tur momentu ku áwaseru kai, e molèster di hopi awa den e mesun kayanan ta presentá. Aparte di kayanan ku tabata inundá, diferente notifikashon a drenta di kasnan aki na Boneiru ku a yena ku awa òf tabatin molèster di awa. Potrèt ta duna un bista di algun di e situashonnan ku problema di awa, despues di áwaseru.


text:
WILLEMSTAD — Aspafiko por mira bèk riba un tremendo programa di Paso Fino den kua e mihó kabainan nasé lokalmente a enfrentá e kabainan ku durante transkurso di tempu a keda importá riba nos isla. E públiko ku a presensiá e final di e kompetensia a keda sumamente enkantá di por a mira e bataya entre e mihó kabainan ku nos ta disponé di dje.
E pregunta ku si ta e krioyonan ta mihó ku esnan importá si a keda kologá ora Criadero CJ di Shon Cai Jesurun a konkistá e máksimo premio ku su yegua krioyo pa despues ripití e mes un hazaña ku un machu importá.
Cridadero CJ a konkistá pues e título di Gran Campeona de Campeones i Gran Campeon de Campeones i a risibí e promé trofeo rotativo ku ta karga nòmber di e legendario Fried Sprockel.
E resultado ofisial ta lo siguiente:
Entre e Yeguanan e Gran Campeona de Campeones ta La Maravilla de CJ. Campeona Reservá de Campeones ta Salomé. E Finalistanan ta: 1. Princesa de Caucus 2. La Bella de Venari 3. La Diferencia 4. Anaconda de Alto Vista i e di 5 finalista ta La Princesa de Caucus.
Pa e machunan nos por notifiká e siguiente resultado: Gran Campeon de Campeones ta Caneco. Gran Campeon de Campeones, Gobernador, mientras k’e finalistanan ta: 1. Bandolero 2. Tsunami 3. Secreto de Vitral 4. El Temor de la Sierra i di 5 finalista ta Husein.
Un felisitashon na tur Criador, Expositor i Montadornan ku a kontribuí na realisá un kompetensia sumamente eksitoso.


text: (For Papiamentu and English see below) Nederlands Strand Grote Knip In de schuimende golven gillen kinderen. Ouders staan met een cocktail tot hun knieën in de branding. Wij lopen langzaam het strand op en neer. In de verte razen de jetski’s voorbij. Op ’t strand wordt gebarbecued, gespeeld, gekletst, gezond, misschien gezoend. Iedereen haar eigen muziek, soms voor iedereen. Caribische oreolen, zwarte chuchubi’s en geelborstjes pikken in de verlaten chips en frietjes. Op afstand van de golven hoor je ze beter. Het gaat regenen, kort en hevig. We schuilen, met iedereen, onder de schaarse afdakjes. Na vijf minuten droogt de zon alles alweer af. Papiamentu Kenepa Grandi Den e olanan blanku di skuma e muchanan ta kore hunga i grita. Mayornan ta para wak ku cocktail den man, te na rudia den awa. Nos ta kana pokopoko bai bin. Leu ayá bo ta mira e seadonan pasa bai. Tin hende ta barbekiú, otro ta hunga, kòmbersá, kue solo òf hòrta un sunchi. Kada ken ku nan mes muzik, tin biaha pa otro hende skucha tambe. Trupial, chuchubi pretu i barika hel ta kue cheps i batata ku hende a laga atras. Leu for di e olanan, bo ta tende nan mihó. Awaseru ta bira basha. Nos ta skonde, ku tur hende, bou di e tiki palapanan ku tin. Despues di sinku minüt solo a sali i seka tur kos. English Beach Grote Knip In the foaming waves, children scream. Parents stand in the surf with a cocktail up to their knees. We stroll up and down the beach. In the distance, jet skis race by. People are barbecuing, playing, chatting, getting healthy, and maybe kissing on the beach. Everyone has her own music, sometimes for everyone. Caribbean orioles, black chuchubis, and yellow bellies peck at the abandoned chips and fries. Away from the waves, you hear them better. It starts to rain, briefly and heavily. We take shelter, with everyone, under the sparse canopies. After five minutes, the sun dries everything.


text:
Fundacion Papiamente cu proyecto di lesamento ‘Buki Bum’
Oranjestad – Den luna di october Fundacion Papiamente a celebra nan prome lustro. Despues di 5 aña promocionando e placer di lesamento na Aruba, e fundacion, cu semper a ricibi bon cooperacion di su sponsornan, ta cla pa duna un regalo grandi y permanente bek, segun Sr. Albert Braamskamp, presidente di Fundacion Papiamente.
Como parti di su compromiso cu Aruba, Fundacion Papiamente kier introduci proyectonan di calidad y relevancia pa promove placer di lesamento riba nos isla, cuminsando for di 0 aña bay ariba. E iniciativanan di Fundacion Papiamente lo no wordo implementa sin ningun tipo di estudio of sondeo. E fundacion kier tin e seguridad cu e tempo, e fondonan disponibel y tur esfuerso inverti, ta basa riba cifranan real cu ta indica un necesidad cu por resolve pa medio di un bon plan di maneho y ehecucion. Esaki ta sin descarta e importancia di evaluacion di cada proyecto. Pakico? Fundacion Papiamente ta di opinion cu si kier midi e efectividad di cualkier campaña pa promove lesamento, mester tin un punto di salida y un ruta premedita.
Fundacion Papiamente, despues di algun aña di preparacion, ta kibra e silencio pa splica tocante su campaña mas nobo. E proyecto aki, cu un djis lo wordo revela, ta afilia na un programa di promocion di lesamento internacional cu yama Bookstart – un programa cu a cuminsa na Inglatera y cu ta cosechando exito na tur parti di mundo. Y awor Aruba tambe ta forma parti di e reto di lesamento mundial aki.
E obhetivo ta pa stimula e muchanan di mas chikito y nan mayornan pa disfruta di buki. E motivacion tras di e iniciativa aki ta: mas trempan un mucha yega den contacto cu buki, mas bentahoso su desaroyo na scol, dunando e un adelanto pa henter su bida. Wak un buki hunto, apunta y nombra ilustracion, siña rimanan, conta y scucha storia, tur esaki ta fortalece tambe e laso entre mayor y yiu.
Den luna di november Fundacion Papiamente lo aplica e concepto di Bookstart na Aruba. Esaki lo ta pa medio di un ‘pilot’, cu lo consisti di un tayer facilita pa Sra. Desiree Correa conhuntamente cu miembronan di Fundacion Papiamente, na diferente centro di bario y riba diadomingo. E tayer ta pa mayornan di muchanan naci na 2006, cu ta inscribi na Wit Gele Kruis y cu tin nan carchi di AZV di nan yiu cu nan. Mayornan cu participa na e tayer ‘Con pa lesa cu mi yiu den bos halto’ lo ricibi un tremendo tas cu tres buki nobo nobo, di calidad halto y na Papiamento, pa nan lesa cu nan yiu. Ta trata aki di un buki di prenchi, un buki di ABC y un buki di rima cu su CD. Tambe ta inclui un foyeto cu ta duna tip y informacion adicional con pa lesa cu bo yiu, un marcapagina y mas sopresa.
E meta di e campaña aki ta bay mas leu cu conscientisa e mayornan tocante e importancia di lesamento. No solamente e mayornan lo ricibi e conocemento y hermentnan pa mehora y practica nan habilidadnan, pero nan ta haya e material, e bukinan y tur informacion necesario pa por realisa e meta aki hunto cu nan yiu como regalo! Gratis!
Nomber di e proyecto aki na Aruba? BUKI BUM – Scucha, papia, stima y comparti…
Duna bo yiu e amor pa buki!
Pa mas informacion tocante e proyecto Buki Bum, Fundacion Papiamente y lesamento en general, bishita e website nobo di Fundacion Papiamente: www.fundacionpapiamente.com.Scroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Sin cu nan conoce otro, djis pa smak: --- ORANJESTAD (AAN): Tabata tin un tempo cu basta informacion tocante e fenomeno di gang, tabata bin dilanti,
sea door di charlanan na scol, informacion cu voceronan policial mes tabata aporta, como tambe gruponan cu ta traha cu hubentud, y tur esaki pa alerta mayornan y nan yiunan, tocante e peligronan cu ta den un gang ta trece cune, of topa cu un na un forma imprevisto, unda e hobennan ey mes kier busca problema cu otronan, cu ni sikiera nan conoce.
E tema aki, como informacion, a keda manera drumi, y solamente ora tin algun confrontacion entre hobennan incluso cu arma, y cu ta bira noticia di polis, e pueblo ta bolbe corda, of ripara, cu e problema tey ketobay.
Recientemente, un mayor a hiba su yiu hunto cu un par di amigo, nan tur teenager, pa cana un rato den e area cu a bira lugar di encuentro pa hubentud. E mayornan a bay sinta na un distancia di e hobennan pa nan por a combersa, haci wega, hari na nan smak.
Diripiente, nan a mira un grupo di 3 of 4 hoben cu tabata mustra den edad no menos cu 18 aña. E mayornan a ripara cu nan a bisa algo na e teenagernan y cu esaki a hala cana patras. Mesora e mayornan a subi nan auto pa yega mas cerca di e muchanan y a puntra kico ta pasando. E grandinan a bira lomba cana bay, cu un actitud demasiado tof. E teenagers a conta e mayornan cu esnan mas grandi a bin puntra ta ken di nan a haci seña mahos cu dede pa nan, numa pa busca pleito, pasobra e muchanan ningun a haci ningun seña y tampoco nan mayornan por a ripara nada asina, for di unda nan tabata wak nan. Despues, door di un tercer persona cu ta traha den e lugar, nan a haya sa cu e grupo di 3 of 4 ey, sa cana busca problema djis pa smak y semper cu muchanan mas chikito cu nan, y den diferente ocasiona mester hasta a pidi polis pa pasa eybanda, pa “por si acaso”.
E fuente di informacion solamente kier alerta mayornan cu ta laga nan yiunan sali cu nan piernan cu ta den nan 13 pa 16 aña, sea bay cinema of bay sinta come un ice cream, kiermen cu no ta mucha cu ta bishita lugarnan nocturno pa bebe of balia, pa e ora di keiro ta mas trempan como tambe e ora di bay cas back. Ta hopi bon cu tin mayornan ta hiba nan y ta keda warda nan, y ta atento pa wak maske sea for di un distancia, unda e muchanan ta move.


text:
Dia 22 di april 2010, Colombia a perde un di e muhenan mas talentoso di television y modelahe, Lina Marulanda. El a tuma e decision triso di kita su bida, bulando for di bentana di e baño di su apartamento na di 6 piso, situa na Bogota. E morto di Lina Marulanda ta sigui ta un tema den actualidad, como parti di un generacion di e modelonan cu e Colombianonan semper ta recorda, su personahe semper ta spierta curiosidad y pregunta.
Lina ta Antioqueña cu prome di a cumpli 30 aña di edad, a tuma e decision inespera despues di a sufri un depresion pisa. Segun a ser bisa e tempo ey, cu e top model tabatin problema financiero y sentimental, sinembargo su famianan y otro hendenan cercano a prefera di mantene tur cos hopi priva. Awo despues di 12 aña cu el a muri, a sali riba e rednan social cu lo tin un telenovela of serie riba e bida di Lina Marulanda, incluso ya a menciona cual lo bira e elenco estelar.
E presentador di TV, Carlos Ochoa, a publica riba su Instagram algun detaye riba e posibel futuro produccion, unda el a bisa cu Paulina Vega – Miss Universe 2014 – lo personifica Lina Marulanda, y tambe como parti di e elenco artistico, e actornan ‘Lucho’ Velasco y Carlos Torres. Nan lo uni pa ofrece e plataformanan di e bida di e famoso presentadora y modelo.


text:
En berdad e reunion publico a cuminsa dialuna, pa loke ta e tema di Codigo Civil. Pa loke ta e cambionan den nos Codigo Civil, e reunion a cuminsa for di mainta, caminda cu e oradornan a hiba palabra y parti atardi tabata na beurt pa e ministernan Paul Croes y Arthur Dowers duna contesta riba e preguntanan, segun presidente di Parlamento, Marisol Lopez-Tromp.
Sin embargo, loke a surgi ta cu minister Dowers a pidi mas tempo, en conexion cu e ta bisa cu tin cosnan cu e lo kier cambia den ley y tabata bisa tambe cu e lo kier bay ministerraad pa trata un ke otro. Riba esaki a propone pa sigui e reunion cu dialuna mes, mirando cu ta trata di un ley cu tin mas cu cinco aña caba ta wordo prepara door di e aparato publico y tambe un cantidad di instancia cu Parlamento a reuni cun’e den e ultimo añanan, tur instancia social, educativo, a bin Parlamento cu a duna nan deseo durante reunionnan di comision y tambe cu e minister a contesta e preguntanan, e ley ta cla pa bay den un reunion publico. Loke a sosode ta cu e minister a pidi mas tempo, fraccion di AVP a pidi cu nan kier un schorsing cu ta posibel pa mas cu algun siman of tanto dia y nan a pidi pa pospone e reunion. Di parti di fraccion di PDR tambe nan a pidi mas tempo e momento ey, pero no tin nodo di bay pa un votacion pa sigui of no cu e reunion y tambe di parti di fraccion di MEP, a bisa cu e topico ta delicado, refiriendo na e parti di amienda di Geregistreerd partnerschap di Parlamentario Desiree de Souza-Croes. Por bisa cu di parti di tur tres fraccion nan no tabata kier a sigui cu e reunion dialuna atardi. A trece dilanti, mirando cu e Codigo Civil no ta trata solamente e amienda, den e caso aki di Geregistreerd Partnerschap, pero un cantidad di topico cu pueblo tin ta warda riba dje pa añanan caba y cu Aruba ta e ultimo pais den modernisa y update esakinan, ta importante pa e debate sigui y e ministernan por contesta e preguntanan. E ora a bin un discusion, caminda cu por a sinti cu den sala di parti di tur tres fraccion, nan a desea un schorsing, e ora Lopez-Tromp a bisanan cu e fecha di e reunion lo sigui. Con cu bay bin pa ley ta wordo stipula cu ta presidente di Parlamento ta fiha fecha, ora y reunion y a trece na votacion si nan kier sigui si of no cu e reunion dialuna atardi. A resulta cu tabata tin un votacion cu 18 miembro di Parlamento a desea pa bin cu un schorsing. Nan no kier a sigui cu e reunion y Lopez-Tromp tabata e unico persona cu a vota pa e reunion continua, pero mirando cu e peticion a bin di tur tres fraccion y tambe pa e minister haya mas tempo, e ora a pone cu e reunion lo continua dialuna awo, dia 29 di Augustus, pa 10’or di mainta.


text: Diahuebs atardi a drenta informe di un accidente cu hende herida na Rooi Bosal, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un motociclista pa un motibo of otro a bayendo direccion pariba a sigui straight baha caminda dal bari di sushi kibra meter di awa kibra cura y drenta den e cura sigui lora. E motociclista tabata keha di hopi dolor den pecho. Na yegada di e ambulans mesora a atende e victima y a transporte cu urgencia pa hospital.